
Tip.  A..  GueiTii. 


PERSONAGGI 


LIBORIO. 

ANGIOLINA,  sua  moglie. 

MARIETTA,  loro  figlia. 

FELISIN  PIROTTA. 

ERNESTO,  promesso  sposo  a  Manetta. 

LUISINA,  cameriera. 

GIOVANN,  suo  marito. 

DOTTORE. 

PASQUALE,  servo. 

BETTINA. 


ATTO  PRIMO 


Camera  con  tre  portn  laterali  ed  una  in  fondo  —  A  dritta 
dello  spettatore  una  finestra,  un  pianoforte  a  dritta  in  fondo 
—  una  console  a  sinistra  —  sedie,  occorrente  da  scrivere, 
campanello. 


SCENA    PRIMA. 

Pasquale  dalla  porta  a  destra  e  liiiisina 
dalla  sinistra. 


Pas.  [di  dentro)  Va  ben,  va  ben,  el  sarà  servii  in 
piena  regola,  [entrando  in  scena)  Quest  el  se  ciama 
propri  fam  fa  el  cavai  del  Ghinella;  dai  sess  de 
mattina  fina  a  mezzanott  dovè  sgobà  come  on  can  ; 
se  voo  innanz  on  poo  ancamò  insci  finissi  a  andà 
al  foppon. 

Luis.  Ch'el  ghe  disa  al  Peder  che  per  i  vott  ghe 
voeur  la  carrozza  pronta. 

Pas.  e  dai,  via  ona  roba,  l'altra;  ghè  nanca  el  temp 

de  tira  el  fiaa  ;  cara  lee,  me  rincress  a  dighel,  ma 
questa  l'è  minga  la  cà  che  fa  per  mi  ;  el  firon  de 
la  schenna  el  ghe  prèm  a  tucc;  l'è  pesg  che  vèss 
in  galera,  ciapa  de  chi,  molla  de  là... 

Luis,  El  gha  minga  tutt  i  tort  nanca  lu,  pover  Pa- 
squal,  bisogna  vegh  pazienza. 

Pas.  Pazienza,  va  ben  ,  ma  tutt  i  tropp  in  tropp. 
L'è  de  stamattina  ai  ses  or...  cossa  diavol  el  gha 
in  del  eoo...  el  seguita  a  famm  trotta  come  un 
asen.  El  dis  ch'el  speccia  on  so  amis  che  dev  riva  J 
el  par  che  deva  vegni  l' imperator  de  la  China.  La 
sa  lee  chi  l'è  sto  so  amis? 

Luis.  Soo  no  mi.  L'ha  ricevuu  jer  ona  lettera  che 
l'avvisava  ch'el  ven  incoeu...  dai ,  tira ,  messeda, 
l'ha  traa  per  aria  tutta  la  cà.  Chi  l'è  poeu  sto  so 
ami.«,  le  sa  Dio. 

Pas.  Ben,  ben  ,  alla  fin  del  mes  el  saludi  tant.  Mi 
soni  minga  nassuu  per  fa  de  sti  fadigh  de  asen 
chi.  La  sa  cossa  dovariom  f^?  Che  la  vegna  via 
anca  lee,  vemm  via  insemma. 

Luis.  Cossa  ghe  ven  in  ment?  Vegnì  via  con  lu 
a  fa? 

Pas.  Quaicossa  farem. 

Luis.  No,  no,  l'è  mei  ch'el  vaga  de  per  lu,  s'el  vcEur 
audà. 

Pas.  Ah  si  eh ,  e  lee  la  cred  che  mi  podarìa  andà 
via  e  vedella  pu  lee?  A  costo  de  crepa,  che  la 
guarda,  stoo  chi  a  fagh  compagnia!  La  s'è  mai 
accorta  che  mi  g'hoo  un  debol  per  lee? 

Luis.  Ben,  ben,  che  se  le  faga  passa  el  debol. 

Pas.  [dandole  un  jtizzicotto  con  grazia)   Cara   el  me 

funsgiot  trifollaa...  Voo,  innanz  che  vegna  el  pa— 
dron.  [via] 
Luis.  Me  par  che  lì  lù  el  se  scalda  on  poo  tropp  i 
fèr  !  S'el  savess  che  sont  maridada  e  che  duu  alla 
volta  se  pò  minga  tegninn...  cioè,  se  pò  sì,  ma  se 
{k  peccaa...  Ah,  ah,  a  pensala,  anca  quel  pover 
crist  de  me  mari,  che  quand  el  voeur  vedèmghe 
tocca  fa  mostra  de  vegni  chi  a  incorda  el  cem- 
bol  !  Ma!  Quand  se  nass  poveritt  l'è  ona  gran  di 
s  grazia! 


SCENA  IL 
M  arietta  e  detta. 


Mar.  Luisina,  te  minga  vist  l'Ernest? 

Luis.  Sissignora,  l'hoo  vist  jer   sira   e'I   m'ha  ditt 

che  incoeu  el  vegnarà   senza  fall  a  parlagh  a  so 

pader. 
Mar.  Anca....  quel   so   amis   che   dev   riva  el  g'ha 

miss  la  testa  tutta  per  aria  e  g'hoo  paura    ch'el 

le  trceuva  de  cattiv  umor. 
Luis.  Cessa  ghe  entra  l'amis?  Prima  l'ha  de  pensa 

per  la  soa  tosa,  e  pceu  ai  amis. 
Mar.  Sperèm  che  l'abbia  de  di  de  sì. 
Luis.  Saria  ben  contenta  anca  mi ,  povera  la  mia 

sciorina. 

Mar.  Dim  minga  sciorina;  denanz  alla  gent  va  ben, 
ma  quand  sem  de  per  nun  Tè  inutil  fa  di  com- 
pliment.  Te  se  ricordet  pu  che  toa  mamma  la 
m'ha  bailii?  Donca  nun  em  de  trattass  come  dò 
sorell. 

Luis.  Mi  la  ringrazi,  ma  la  me  capiss  nee...  lee  l'è 
ona  sciora^  e  mi  invece... 

Mar.  Te  set  ona  brava  tosa  e  basta, 

Luis.  Vedi  propri  che  la  me  voeur  ben. 

Mar.  E1  to  mari  com'el  sta  ? 

Luis.  Oh,  cara  lee,  l'è  on  affari  seri  quel  podè  mai 
vedess  foeura  d'ona  quaj  volta  de  sfognaton!  La 
provarà  anca  lee  quand  la  gh'avarà  mari. 

Mar.  Abbia  pazienza  ,che  te  vedaret  che  se  giu- 
starà  tutt  coss. 


SCENA  III. 
Glorann  e  dette. 


Giov.  È  permesso? 

Luis.  Oh,  eccol  chi!  Ma  cossa  te  ven  in  ment  de 
vegnì  chi,  te  set  che  i  sciori  voeuren  minga? 

Giov.  Sì,  ma  cara  ti,  la  ven  on  poo  spes.-:a!  [vedendo 
Manetta)  Oh,  sura  padronzina ,  come  la  sta?  De 
già  che  l'è  chi  anca  lee,  che  la  permetta,  che  la 

senta;  mi  g'hoo  on  magon  in  sul  stomegh  cli'el 
me  voeur  minga  passa.  La  ghe  dis  pocc ,  avegh 
miee  e  podè  minga  vedella?  Se  mi  hoo  tolt  sta 
miee,  l'hoo  tolta  per  quaicoss!  Dovè  fa  la  mostra 
de  vess  incordador  de  cembol,  mi  che  soo  nanca 
de  che  part  se  comincia,  tant  per  podess  dì 
ona  quaj  parola?  Infìn  di  fatt  sont  minga  un  baloss, 
sont  on  bravo  fìoeu  e  de  fastidi  ghe  n'  è  minga. 
Se  semm  maridaa  in  piena  regola,  e  chi  gh'è  1 
me  cart:  fed  de  battesim,  de  bon  costum,  fed  de 
matrimoni,  fed  de  miserabilitaa...  in  chi  de  vede. 

Mar.  Abbia  pazienza,  pover  Giovann,  ti  te  ghe  reson, 
ma  cossa  te  voeut  fagh,  l'è  semper  stada  on'idea 
fissa  del  papà  de  vorè  minga  in  casa  donn  ma- 
ridaa a  servì.  Nun,  mi  e  la  mamma,  per  tira  chi 
la  Luisina  ghem  ditt  che  l'è  giovina,  che  la  gh'a- 
veva  minga  de  mari.  Donca  abbia  pazienza ,  de 
già  che  te  faa  trenta  fa  trentun,  e  te  vedaret  che 
adasi  adasi  persuaderoo  mi  el  papà. 

Giov.  Mi,  cara  lee,  sont  in  di  so  man  ;  che  la  ghe 
pensa  che  ghem  anca  un  floeu  a  baila,  chi  a  Car- 
senzagh  ,  che   l' è  là  in  man  di  Scribi   e  Farisei, 
che  s' el  fuss  in  cà  nostra,  on  poo  mi,  on  poo  le 
podariom  baili!  senza  spcs. 

Luis.  Cossa  te  voeut  baili  ti? 

SCENA  IV. 
liiborio  e  detti,  inU  Pasquale. 


LiB.  [di  dentro)  Pasqual,  Pasqual! 
Mar.  Citto  che  ghè  chi  el  papà. 
Luis.  El  padron,  va,  va  in  pressa,  se  vedarem  on 

alter  moment,  Moeuvet. 
Giov.  Ma  g'hoo  bisogn  de  parlatt  per  on  affari  del 

fioeu. 
Luis.  Te  capii  de  andà  via  in  pressa? 
LiB.  [di  dentro,  suona  il  campanello  (?^ni«)  Pasqual, 

te  se  moeuvet,  succon  d'on  succon,  o  no?  Te  see 

sord? 
Pas.  [attraversa  la  scena  entrando   nella  camera  di 

Liborio]  Cara  lu,  1'  è  fina  di  ses  or  che  seguiti  a 

cor,  vedel! 
LiB.  [di  dentro]  Ghe  n'hoo  piasè  tanto;  te  paghi  per 

quell...  e  rispond  minga,  se  te  voeut  minga  ciaph, 

on  para  de  slavioni. 
Mar.  Dio,  come  l'è  rabiaa! 
LiB.  [di  dentro]  Luisina,  Luisina!  Cossa  sii  mort  tucc, 

porchi  de  marmottoni? 
Luis.  Oh,  signor!  Adess  ghe  sont  mi.  Sontchi,  sont 

chi.  [entra  ancVessa  nella  camera  di  Liborio] 
Mar.  Mi  capissi  no  cossa  l'è  tutta  sta  truscia  per 

sto  so  amis  che  dev  riva! 

SCENA  V. 


Angiolina  e  detta. 


Ang.  Cossa  diavol  ghè,  coss'el  gha  el  papà  de  vosà 
insci  tant?  Coss'è  success? 

Mar.  Ma!  Cara  ti,  mi  el  soo  no;  dopo  che  l'ha  ri- 
cevuu  la  lettera  d'injer  l' è  diventaa  come  matt. 
L'hoo  mai  veduu  tant  in  truscia  come  incoeu. 

Ang.  El  dis  che  l'è  el  fioeu  d'on  so  amis  che  mort 
che  se  voreven  propi  ben. 

Mar.  "Va  ben  tuttcoss,  ma  fa  bisogn  de  mett  sott 
sora  tutta  la  casa  in  sta  manera?  Oh,  a  proposit, 
mamma.  Guarda  che  jer  sera  el  sur  Ernest  el  g'ha 
ditt  a  la  Luisina  che  incoeu  el  vegnarà  a  parlagh 
al  papà. 

Ang.  Bravo ,  l'ha  propri  tiraa  foeura  la  giornada 
giusta. 

Mar.  Disi  ben,  voraria  minga  di  volt  andà  de  mezz 
mi.  Te  set  cossa  foo?  Voo  lì  a  la  finestra,  e  s'el 
vedi  debass  in  caffè  ghe  foo  segn  per  incoeu  de 
vegnì  minga. 

Ang.  Sì  sì,  l'è  quasi  mei.  L'è  mei  spetta  on  mo- 
ment ch'el  sia  pussee  de  bon  umor.  [Manetta  via). 
Gli  uomini  bisogna  prenderli  nel  momento  buono. 

Me  regordi  che  anca  mi  prima  de  fagh  di  de  sì 
ai  me  genitor  hoo  dovuu  combatt  né  pocc  ne  tropp. 
Ah!  l'amor  l'è  ona  gran  roba! 


SCENA  VI. 
CRÌOYaiiii  e  detta. 


Giov.  [avanzando  la  testa  dalla  finestra]  Sura  Angio- 
lina! 

Ang.  Cossa  diavol  l'è?  Chi  l'è?...  Cessa  ghe  venia 
ment  ?  El  m'ha  faa  stremi. 

Giov.  Gh'avaria  bisogn  de  digh  ona  parola  a  la  Lui- 
Sina. 

Ang.  Ma  l'è  minga  bon  de  vegnì  denter  de  la  porta. 
Se  le  ved  me  mari  el  sta  fresch  anca  lu.  Cb'cl 
vaga,  l'è  matt  a  vegni  su  da  la  finestra  ?  [lo  spinge 
fuori  e  chiude  la  finestra]  Bisogna  che  ghe  faga 
mett  su  ona  bona  ferada,  e  l'è  beli'  e  finida.  L'è 
tanto  bassa  che  on  quaj  di  me  pò  succed  ona  di- 
Sgrazia. 

SCENA  VII. 
Iii1>orio,  Pasqual  e  Iiiiisiua. 


LiB.  Hoo  ditt  che  vui  minga  senti  a  rispond,  o  be- 
stion  d'on  bestion. 

Pas,  Sur  padron,  lu  l'è  trop  bon. 

LiB,  Ve  l'hoo  ditt  tanti  volt,  quand  g'hoo  l'irrita- 
zion  in  di  nerv  tocchem  minga  denter,  disim  nient, 
che  la  me  passa.  Va  de  bass  e  sta  attent  che  a 
momenti  rivarà  el  meFelissin;  e  appena  che  t'el 
vedet,  digh:  Il  suo  amico  mi  ha  mandato  innanzi 
a  prenderlo,  ciapegh  i  valis  e  menel  de  sora.  Parla 
italian,  nee,  perchè  1'  è  on  scior ,  l'è  minga  on 
villan  come  ti. 

Pas.  Va  benissim,  grazie. 

LiB.  El  coeugh  l'è  pront? 

Pas.  Sissignor. 

LiB.  La  cari'ozza  ? 

Pas.  Sissignor. 

LiB.  Sissignor,  sissignor,  e  poeu  ghò  mai  nagott  che 
va  ben.  Moeuvet  donca,  fa  in  'pressa.  [Pasquale 
via  ;  a  Luisina)  E  ti  t'he  preparaa  la  tavola  come 
t'ho  ditt? 

Luis.  Fina  dess  no. 

LiB.  Come,  fina  dess  no  !  Te  lì  sta  marmotta,  degh 

on  oeuc  che  flemma  !  Fina  dess  no  !  [imitandone  la 

^  voce)  Moeuvet  in  pressa  e  fa  quell  che  te  disi ,  o 
t'el  doo  mi  el,fina  dess  no. 

Luis.  Oh.  ma  gh'è  temp,  l'è  anmò  de  riva  stoo  so 
amis, 

LiB.  Hoo  ditt  de  mett  giò  la  tavola  adess.  Tas  che 
in  cà  mia  poss  minga  fa  quel  che  vui  mi  ! 

Luis.  Va  ben,  va  ben,  ch'el  vaga  minga  in  furia 
che  metti  "giò  subit. 

LiB.  Figuremes  s'el  fioeu  del  me  pussee  grand  amis 
l'ha  de  vegnì  in  ca  mia  senza  trova  preparaa  la 
tavola  !  Minga  voeuna,  cent ,  dusent ,  cent  mila 
tavol  se  fa  bisogni 

Luis.  Oh  che  frecass!  Par  che  deva  riva  l'impera- 
tor.  (via) 

LiB.  Oh,  come  sont  content  de  vede  el  me  Felissin! 
Chissà  com'el  sarà  diventaa  grand!  [Vedendo  An- 
giolina di  cattivo  umore)  Cossa  te  gliet  ti,  te  ghet 
giò  i  quarantor?  Povera  vegiona,  te  set  rabiada 
perchè  mi  sont  desmentegaa  de  fatt  el  basin,  eh? 
Abbia  pazienza,  cossa  te  voeut  fagh,  ghoo  la  testa 
on  poo  peraria.  A  pensala  che  devi  riccv  el  fioeu 
d'on  me  amison  ch'è  mort,  che  ghe  vureva  ben 
pussee  d'on  fradel,  padron  d'on  milion,  e  che 
ghoo  tanti  obligazion  cont  lu.... 

Ang.  Già,  già,  per  i  amis  se  fa  quest  e  alter  e  la 
povera  miee  la  se  lassa  in  d'on  canton,  E  poou 
1'  è  minga  nanca  per  quell  ;  l' è  on  poo  de  temp 
che  te  me  battet  ona  certa  fiacca... 

LiB.  Ma  no ,  ma  che  fiacca  ?  Te  set  matta  ?  Mi  te 
vuj  semper  ben  istess. 

Ang.  Sì  ,  SÌ ,  ma  l' è  pu  el  ben  d' ona  volta.  Cossa 
te  vcEut  tira  a  man,  doma  duu  ann  fa  tutti  quij 
bèi  carezi  che  te  me  favet.  i  gentilezz,  i  premur, 
quelle  cose  che  so  io,  die  doleiscono  il  cuore. 

LiB.  Oh  povera  vegiona,  scusa,  me  sont  propi  mai 
accort.  Già,  eia,  fam  on  basin. 

Ano.  [con  affettazione)  Brutt  porconon!  E  poeu  ami 
me  par  che  i  amis  se  pò  ricevi  ben  fina  che  se 
voeur,  senza  bisogn  de  fa  tanto  frecass. 

LiB.  Cara  la  mia  Angiolina,  t'he  anmò  de  capilla 
che  el  sur  Felissin  che  rivarà  adess  l' è  on  scio- 
ron  de  cavai  e  carrozza  e  che  sopader,  che  l'era 
me  amis,  quand  l'è  mort  el  gha  lassaa  tuttcoss 
a  lu ,  e  mi  voraria  vede  s' el  fuss  possibil  de  tirai 
sotta  a  fa  societaa  cont  mi?  Te  me  capiret  che 
la  saria  ona  risorsa ,  podaria  mett  a  post  tanti 
piccoi  pastizz,  tanti  debititt. 

Ang.  Ah,  te  ghet  di  debititt? 

LiB,  Sigura,  e  quasi ,  quasi  se  pò  ciamai  dabitott. 
Donca  te  capisset,  la  mia  cara  Angiolina ,  adess 
quand  el  riva  bisogna  ricevei  come  se  dev,  usagh 
tutt'  i  gentilezz  possibil,  fagh  cera,  ecc.  Se  tratta 
de  somenà  per  regoeuj.  Va  a  vede  se  la  Luisina 
1'  ha  preparaa  la  tavola. 

Ang.  Sì  ,  e  ti  voeurem  on  poo  pussee  ben ,  d'  ora 
avanti,  nee  ? 

LiB.  Sì,  sì,  hoc  capii,  sèm  intes, 

Ang.  Minga  fam  l'indifferent,  minga  dim  di  brutt 
parol,  minga  andà  in  furia  per  nient,  sedenò  ghe 
strapparèm  quell  lenguin  lì,  [con  grazia   affettata- 
Via). 
L'Amh  del  Papà.  ■  2 

LiB.  A  pensa  che  in  tra  tutt'  e  duu  ghèm  on  sècol 
e  mezz,  l'è  roba  de  ciapalla  lee  per  battom  mi. 


SCENA  Vili. 

CSioTann  e  detto.  (Giovami  esce  dal  fondo,  si 
guarda  intorno ,  poi  saluta  Liborio  e  pauroso  finge 
di  accordare  il  pianoforte.  Liborio  icdendo  suonare 
si  volge]. 


LiB.  No,  no;  ehi  lu?  L'è  minga  el  moment  stamat- 
tina. Gh'  è  tanti  rob  de  fa. 
Giov.  Ch'  el  faga  pur,  eh'  el  faga  pur.  Mi  l' incordi 

adasi  adasi  che  se  sent  nanca. 
LiB.  Hoo  dit  de  no.  Stamattina  se  pò  minga. 
Giov.  Ma  no,  l'è  perchè  glie  chi  sto  sol- do  chi  che 

l'è  tropp  descordaa.  El  sent?  sol-do,  sol-do,  sol--do. 
LiB.  Ma  che  sol-do,  che  sol-dol  Nanca  on  quattrin, 

ch'el  vaga!  L'ha  capida  sì  o  no?   Ghoo  de  met- 

tom  in  genojuc  per  pregai? 
Giov.  Allora  vegnaroo  pusse  tard. 
LiB.  Ch'el  s'incomoda  minga.  Se  gh'avaroo  de  bisogn 

mandaroo  a  domandai. 
Giov.  Ben,  ben,  com'el  vocili*.  Ch'el  guarda  che  mi 

l'avisi  che  l'è  ben  descordaa. 
LiB.  Torni  a  digh  che  m' importa  nagott,  e  s'el  va 

minga  via  in  pressa  ci  discordi  anca  hi. 

Giov.  Leverisco.  (vìa) 

LiB.  Bell  anca  quell  lì  ch'el  voeur  incordam  el  cem- 
bol  per  forza,  Vuj  lassai  descordaa,  mo'  giusta  ; 
hoo  minga  de  podè?  Vuj  magara  dagh  su  on 
pugn.  [picchiando  indispettito  sul  piano) 


SCENA  IX. 
Pa^qual  e  detto. 


Pas.  L'è  chi,  l'è  chi,  sur  padron,   l'è  rivaa  quell 

scior,  quell  so  amis  ch'el  spettava. 
LiB.  Oh,  avanti,  avanti. 


SCENA  X. 
Felissin  e  detti. 


Fel.  [con  valigia,  ombrello  e  vari  involti) 

LiB.  Già,   eia  i   valis.   Pasqual,   ciapa   chi,    donca. 

asnon,  te  l'aveva  ditt  de  toeugh  i  valis  ? 
Fel,  No,  no,  grazie,  fa  nient,  i  tegni  in  man.  Non 

facciamo  complimenti. 

LiB.  Ma  no,  l'ha  de  sta  lì  coi  valis  in  man?  Hoo 
de  vedenn  ancamò.  Tè,  Pasqual,  porta  de  là  in  la 
stanza  preparada  e  poeu  ven  chi  subet.  [Pasquale 
va  colle  valigie,  poi  ritorni] 

LiB.  Sedie,  sedie.  Te  set  minga  bon  de  mett  chi  di 
scagn  de  settass  giò?  Villanzon,  d'un  villanzoni 
Predt,  moeuvet! 

Fel.  Grazie,  grazie. 

LiB.  Bravo  el  noster  Felissin.  Oh,  ma  guarda  che 
somiglianza  cont  el  pover  papà!  Quij  ceucc,  quii 
cavèi,  quell  nas.,..  tal  e  qual,  tal  e  quali 

Fel.  Difatti,  el  disen  tucc,  anca  quij  che  m'han 
minga  vist. 

LiB.  A  pensalla  che  mi  e  el  so  ppver  papà  èm  faa 
vita  insemma  per  tanto  temp,  e  se  vorevom  ben 
come  duu  fradèi  !  Ma!  Pover  om,  pover  om.  Mi 
hoo  ricevuu  di  gran  piasè  da  so  pader.  Che  om, 
che  coeur,  che  caratteri  Propri  un  ver  soldaa! 

Fel.  No,  l'era  minga  soldaa  me  papà. 

LiB.  No,  ma  foo  per  dire  carattere  franco, 

Fbl.  Oh,  franchissimi 

Pas.  Sur  padron,  podi  andà? 

LiB.  Che  andà,  che  andà!  Prima  se  ghe  domanda 
chi  al  signore  se  ghe  occor  quaicossa. 

Fel.  Oh,  grazie.  Per  parte  mia  che  le  lassa  pur 
andà. 

LiB.  Nossignore,  l'ha  de  fìi  el  so  dover.  Senza  com- 
pliment;  el  voeur  mangia?  El  voeur  bev?  El  voeur 
toeu  on  broeud,  ona  rossumada,  on  bicer  de  vin 
cont  duu  oeuv  sbattuu  deuter?  Ona  cotteletta,  do 
fètt  de  salam?... 

Fel.  No,  no,  grazie.  S'el  voeur  favoritn,  accettaroo 

ona  tazza  d'acqua. 
LiB.  Ma   che   acqua!   Seltz,   birra,   moscato,   Mar- 
sala... 
Fel.  No,  no,  grazie.  Ch'el  scusa,  bevi  doma  acqua. 
LiB.  Andem,   subit,   prest,   ona   bottiglia   d'acqua 

gelata. 
Fel.  No,  minga  gelata.  La  podaria  fam  mal. 
LiB.  Ben,  acqua  calda. 
Fel.  No,  no,  acqua  naturai,  per  la  set. 
Pas.  'gridando)  Acqua  naturale,  [via,  poi  torna  col^ 

Vacqucù] 
LiB.  Oh,  caro  il  nostro  Felicino.  Dunque  ch'el  me 

cunta  su  come   l'è  stada  a  decidess  de  fam   sto 

beli  regalon. 
Fel.  Ecco,  ghe  disaroo,  el  papà  appena  mort,  anzi 

prima  de  morì,  insomma  dirò  durante  l'agonia.... 

Pover  papà,  el  me  parlava   semper  de  lu,  el  me 

diseva  che  in   semper  staa  cosi   tanto  amis  fina 

de  fioeu.... 
LiB,  Oh,   alter!    Che  amis!  Sem   sta  a  scoeula  in- 

semma  e  quand  lu   l'ha  tolt   miee  s'eri   in   casa 

soa  e  sont  staa  in  casa  soa  tanto  temp, 
Fel.  Difatti  me  l'ha  dit,  e  '1  m'ha  dit  che  ona  volta 

han  miss  su  bottega  insemma  de  roba  d'ora. 
LiB.  Precisament,  e  che  negozi!  E  che  affari  che  se 

faseva. 
Fel.  El  m'ha  dit  che  appunto  quand  gh'aveven  el 

negozi  lu  l'ha  imbrojaa  de  trenta  mila  lira. 
LiB.  Chi  l'ha  imbrojaa? 

Fel.  [freddo]  Lu,  lu,  l'ha  imbrojaa  el  me  papà  de 
trenta  mila  lir. 

LiB.  Ahn  !  Cioè,  minga  imbrojaa.  In  ultim  è  andaa 
mal  i  affari,  e  puttost  che  fa  la  figura  de  fallì, 
sem  sta  galantomen,  em  pagaa  tucc  i  creditor. 
Ma  cossa  ghe  entra  Fimbrojaa?  , 

Fel.  Ah,  già,  già,  avaroo  fordi  capii  mal  mi.  El 
papà  el  stava  tropp  mal  prima  de  mori,  el  s'  è 
forse  minga  spiegaa  ben. 

Pas.  Ecco  l'acqua. 

LiB.  Che  bestia  !  Te  de  portagh  l'acqua  sola?  Pori 
ona  conserva   insomma.  Cossa  el  voeur  Felissin?] 
Arancio,  mareuada,  fambros,  limon.... 

Fel.  Ben,  ben;  accettaroo  oa  poo  de  marenada. 

Pas.  [via  gridando]  Marennata,  marennata! 

Fel.  Com'el  vosa  quell  camerer  lì;  che  bella  voa 
ch'el  ghà. 

LiB.  Oh,  l'è  on  bestion  bon  de  fa  nient. 

Pas.  [colla  marennata)  Ecco  la  marennata.  [a  sog- 
getto] 

Fel.  [beve]  Grazie  tant,  grazie. 

Pas,  Comanda  altro? 

Fel.  No,  grazie. 

LiB.  Mettes  lì  e  moeuvet  minga.  Se  ghem  bisogn 
sem  bon  anca  nun  de  ordina. 

Pas.  Va  ben.  [si  pone  a  destra) 

LiB.  Ch'el  me  disa  on  poo  Felissin,  adess  l'è  restaa 
sol,  eh?  El  pover  papà  Tè  mort.... 

Fel.  Adess  ghoo  la  zia,  ma  la  m'ha  ditt  che  la 
toeu  mari  anca  lee,  anzi  la  m'aveva  dit  se  voreva 
andà  in  casa  insemma.  La  pensava  lee  a  dam  de 

disnà,  de  sèna,  nett  de  biancheria  e  tuttcoss.  Ma 
mi  hoo  pensaa  che  l'è  mei  vess  sol.  Almen  foo 
quel  che  vuj.  Incoeu  ghoo  minga  voeuja  de  disnà, 
disni  minga;  doman  magara  ghoo  fam,  foo  duu 
disnà,  do  colazion,  e  vivi  in  pièna  libertaa.  E 
quand  el  voeur  savella  avaria  pensaa  de  stabilim 
in  d'on  sit.  Che  l'indovina  on  poo  dove? 

LiB.  Savaria  minga  mi.  Dove? 

Fkl,  Se  lu  el  fuss  content,  in  casa  soa. 

LiB.  Oh!  propri? 

Fel.  Propri,  Coss'el  voeur?  Lu  l'era  amis  de  me 
papà,  donca  el  dev  èss  anca  amis  me.  Me  regor- 
daroo  seqpper.  Ona  sera  el  me  pover  papà  el  m'ha 
ciamaa  visin  al  so  lett  e  '1  m'ha  dit:  Sent,  Fe- 
lissin,  Liborio  Gaitanelli  —  che  l'è  lu  —  l'era 
minga  doma  me  amis,  ma  l'era  amis  anca  de  me 
pader,  del  to  nono.  Pover  om,  l'era  orb,  e  lu,  el 
me  car  amis  Liborio  le  compagnava  semper  a 
spass,  e'  1  ghe  portava  ona  gran  affezion.  Donca, 
cara  el  me  Felissin,  siccome  mi  moriroo  prest, 
cosi  tocca  a  ti  a  contraccambia  a  Liborio  tutt'  i 
gentilezz  che  lu  l'ha  usaa  a  me  pader.  —  L' è 
per  quest,  sur  Libori,  che  mi  sont  chi  a  fa  qua- 
lunque roba  per  lu.  Mi  voraria  che  lu  el  diven- 
tass  orb  doman  per  fagh  vede  come  saria  capace 
de  accompagnai. 

LiB.  Grazie  del  compliment. 

Fel.  No,  vui  dì  che  se  a  lu  ghe  capitass  ona  di- 
sgrazia qualunque....  Oh,  ma  vegnarà  ben  l'occa- 
sion.  Ona  malattia,  on  incendi.... 

LiB.  Che  Dio  me  ne  libera! 

Fel.  Propri  davera,  cara  el  me  Liborio,  il  vero 
amico  di  mio  padre,  ch'el  permetta  che  ghe  faga 
on  basin. 

LiB.  Volontera.  Pover  giovin.  [Campanello.  A  Pa- 
squale] Va  a  vede  chi  l'è.  [Pasquale  via,  poi  ri- 
torna) Mi  ghoo  faa  prepara  mèi  che  hoo  podiiu 
dò  stanz.  Saran  minga  degn  de  lu,  ma  pazienza. 
Lu  l'ha  de  mett  de  vess  in  casa  soa.  Quel  ch'el 
desidera....  l'ha  doma  de  parla,  senza  compliment. 

¥el.  Desideraria  ona  roba  —  de  dam  minga  del 
scior.  —  Lu  l'ha  de  dam  del  ti.  Ch'el  metta  che 
mi  sia  me  pader.  Oh,  sur  Liborio,  lu  el  po'  minga 
imaginass  come  saria  felice  de  provagh  la  mia 
uftezion.  Per  esempi,  mettem,  se  taccass  foeugh 
in  casa  soa,  se  a  lu  ghe  vegniss  un  mal... 

LiB.  Grazie,  grazie.  (Dio,  che  usell  de  catti v  au- 
guri !) 

Fel.  Donca,  sèni  intes,  lu  l'ha  de  dam  del  ti. 

LiB.  Va  ben,  faroo  come  te  voeuret. 

Fel.  [piangendo]  Oh,  grazie! 

LiB.  (Dio,  come  l'è  sensibili) 

SCENA  XI. 
liUiisina,  Pasquale  e  detti. 


Pas.  [a  Liborio)  Ona  lettera  per  lu. 

Luis,  [porta  stil  tavolo  una  lucerna  accesa,  poi  via) 

LiB.  [osservando  la  lettera]  Maladetta  seccada!  Ghoo 
propri  minga  de  podè  levamela  di  pè. 

Fel.  Coss'el  gha?  Quajcoss  che  le  disturba? 

LiB.  Oh,  l'è  nient.  Se  tratta....  Già  con  ti  poss  parla. 
[a  Pasqtial)  Va  de  là  ti,  digh  al  coeugh  de  pre- 
para. 

Pas.  Sissignor.  [via] 

LiB.  L'è  on  affare  che....  L'è  ona  specie  de  cop  sul 
eoo.  Leg  sta  lettera. 

Fel.  [legffe]  «  Signore,  con  questa  è  la  quarta  let- 
«  tera  che  vi  mando  e  spero  che  finalmente  mi 
«  vorrete  rispondere.  Quella  sera  che  dopo  cenato 
«  mi  accompagnaste  a  casa,  mi  avete  fatto  mille 
«  promesse  e  mille  giuramenti  ;  mi  diceste  che 
«  venivate  da  me  per  combinare  il  matrimonio, 
«  invece  non  vi  siete  fatto  più  vedere.  Adesso 
«  sono  alle  strette  perchè  un  giovine  mi  vuole 
«  sposare  e  aspetta  una  risposta.  Ditemi  cosa 
«  debbo  fare.  Se  volete,  questo  giovine  lo  licen- 
«  zierò  e  sarò  vostra.  Sbrigatevi  però  a  rispon- 

«  dere  perchè  io  non  posso  più  stare  in  questa 
«  incertezza.  Vostra  aflfezionatissima.  Via  S.  Gio- 
vanni sul  muro,  N.  14.  Bettina  Melati.  » 

LiB.  Figuret  che  in  d'on  mes  n'hoo  ricevuu  quatter 
de  sti  lettor  chi. 

Fbl.  Ma  come  l'è  sta  roba? 

LiB.  Ecco  te  spiegaroo.  A  la  fin  del  mes  passaa 
la  mia  miee  colla  tosa  in  andaa,  come  al  soUt, 
a  fa  on  poo  de  campagna  sul  Lag  de  Com,  e  mi 
naturalment  ghe  andava  innanz  e  indree  perchè 
poss  minga  abbandona  Milan  per  ime  affari. 
Ona  sira  in  dell'  andà  a  spass  borii  denter  in 
d'on  caffè  dove  voo  semper,  e  lì  gh'era  duu  me 
amis  inserama  a  tre  tosann  che  beveven.  A  ppena 
che  m' han  vist  :  —  Ven  chi,  ven  chi,  beven  on 
bicer,  —  e  lì  on  bicer  dopo  l'alter  è  vegnuu  la 
mezzanott.  Dopo  lor  ognun  han  ciapaa  sotta  braz- 
zet  voeuna  de  sti  tosann.  Lor  cren  in  duu,  i  don 
eren  tre.  La  terza  la  m'è  toccada  a  mi.  L'è  che 
aveva  bevuu  on  bicer  de  pu?  L'è  che  mi  soo  no 
come  diavol  la  sia  stada,  ho  fenii  per  fa  on  poo 
el  giavan  e  me  sout  slanciaa  on  pochettino. 

Fel.  Che  demoni  d'on  Libori! 

LiB,  Sigura.  Cossa  te  voeut,  el  vin  el  fa  fk  certi 
volt  quell  che  se  voraria  minga  fa.  El  mal  l'è 
che  senza  vorèl  mi  gh'oo  promiss  tanti  bei  rob. 
Figuret  che  gh'areva  promiss  de  sposala! 

Fel.  Oh,  diavoleri! 

LiB.  Sigura.  Per  cui,  cossa  gh'oo  de  fa?  Mi  hoo 
lassaa  che  la  me  scrivess,  e  a  bon  cunt  ghoo  mai 
risposi...  perchè,  se  sa  mai,  di   volt....  Cont  ona 

mia  lettera....  per   vendicass....  Guai   se   la   mia 

miee   la  vegniss  a  savè   sta   storia.  Saria  beli' e 

rovinaa, 
Fel.  Già,  che  me  la  daga  a  mi  quella  lettera.  Ghe 

pensi  mi  a  giusta  l'affare.   . 
LiB.  In  che  manera? 
Fel.   Lassa   fa   de   mi.   (  prendendo   la  lettera  ]  Me 

rincress  doma  che  l'è  minga  ona  disgrazia  grossa 

come  desideravi  mi. 


SCENA  XII. 
Angiolina;  Marietta  e  detti. 


Ang.  Signore.... 

LiB.  Oh,  brava.  Ecco  Felissin.  Te  presenti  la  mia 
sciora  e  la  mia  tosa,  [saluti)  Quest  l'è  il  signor 
Felicino  Pirotta,  fioeu  del  mio  più  grande  amico. 

Ang.  Ho  tanto  piacere. 

Fel.  Io  non  so  cosa  dire.  Per  loro  io  sarei  pronto 
a  fare  qualunque  cosa. 

Ang.  Lei  è  troppo  gentile. 

Fel.  Oh,  fin  trop  !  Io....  La  mia  stanza  dove  l'è  ? 

LiB.  L'è  là.  Spetta  che  te  compagnaroo  mi. 

Fel.  No,  grazie.  Guarda  ben  a  incomodass.  Voo  de 
per  mi.  Fem  minga  compliment.  L'è  già  ona  gen- 
tilezza quella  de....  perchè  fra  di  noi,  fra  amici.... 

Sono  io  anzi  che....  Quello  che  desidero,  come  te 

diseva,  l'è  che  t'abbia   de   capita   ona    disgrazia 

qualunque  per  fatt  vede  che  sont  vero  amis.  [via] 
LiB.  'L'è  beli  anca  quell  li  però  ch'el  seguita  a  in- 

guram  di  desgrazi.)  Coss'en   disii,  vedii  che  gio- 

vinott  simpatich. 
Mar.  Eh....  minga  mal. 
LiB.  Chissà  di   volt   che  non   s'abbia   de   combina 

quaicossa.  Voj,  l'è  on  scior.  El  te  piasaria? 
IMar.  Uhm.,.,  cosi  così. 
LiB.  Scisela  i  ong  a  trovann.   Oh,   vialter   ste  chi. 

Mi  voo  de  là  on  moment  in  cusina. 


SCENA  XIII. 
GioTann  e  detti. 


LiB.  Coss'el  voeur  hi?  Ghoo  dit  che  mandava  mi  a 

domandai. 
Giov.  S'era  vegnuu  per  incorda  el  cerabol. 
LiB.  Ma  el  sa  che  l'è  on  beli   rompa....  Basta  ch'el 

faga  in  pressa. 
Giov.  In  des  minut. 
LiB.  L'è   mei  che   venda  el  cembol   tant  per  vegh 

pu  per  i  pee  queir  impiaster  lì.  [via] 
Gjov.  Che  la  scu-sa.   La  pregarla   de  manda  chi  la 

Luisina.  Ghoo  de  parlagh  per  el  fioeu. 

Ang.  Sì,  ma  cara  ti  on  moment  o  l'alter  te  me 
faret  ave  di  guai  cont  me  mari.  Settes  giò  lì  al 
cembol.  Andaroo  mi  a  ciamalla.  El  savii  che  se 
pò  no  vegni  in  casa,  [via] 

Giov.  Che  la  me  disa  lee,  come  hoo  de  fa  per  par- 
lagh  a  la  mia  miee. 

Mar.  Ghe  l'hoc  dit  che  bisogna  avegh  pazienza. 
Eccola  chi  la  Luisina. 


SCENA  XIV. 
Angiolina,  liUisina  e  detti. 


Ang.  Eccola  chi,  parleves,  ma  fee  in  pressa.  Ti 
settess  giò  lì  al  cembol  e  fa  mostra  de  in- 
cordai. 

Mah.  Avii  capii  nee,  fee  in  pressa.  {Angiolina  e 
Manetta  via) 

Luis.  Cossa  te  ghet  de  dim? 

Giov.  Te  capisset  no  che  hoo  ricevuu  ona  lettera 
da  la  baila  che  la  me  dis  nientemeno....  [cerca  la 
lettera] 

Luis.  Tas,  tas,  per  caritaa.  Settes  giò.  {Zo  fa  sedere 
al  pianoforte) 

SCENA.  XV. 
Felissiii  e  detti. 


Fel.  E1  Liberi  dove  l'è? 

Luis.  L'è  andaa  da  la  part  de   là.   S'el  voBur 

vaga  a  ciamal.... 
Fel.  No,  no,  fa  nient,  grazie.  Ghè  temp  a  disnò 
Luis.  Oh,  poch.  minut. 
Fel.  Chi  l'è  quell  lì. 
Luis.  L'è....  l'incordador  de  cembol. 
Fel.  Ghè  temp,  ehi  lu? 
Giov.  On  moment  e  poeu  hoo  fenii. 
Fel.  Dam  on  solfane!,  in  piasè. 
Luis.  Eccol,  signore. 
Fel.  Ti  te  set  la  donna  de  servizi  eh? 
Luis.  Sissignor. 
Fel.  Te  set  ona  bella   tosa,  ona   bella   sciasciona^ 

come  disen  i  napolitan. 
Luis.  Oh,  grazie,  lu  l'è  trop  bon. 
Fel.  No,  no,  l'è  vera,  [accarezzandola] 
Giov.  [picchia  col  pugno  sui  tasti  bassi  del  pianoforte] 
Fel.  Oh,  demoni!    Coss'el   fa?   Ch'el   guarda   ch'ei 

romparà  el  cembol. 
Giov.  No,  no,  ch'el  la-:sa  fa  de  mi. 
Fel.  [a  Imsina)  Ven  chi,  settes  giò  vesin  a  mi 

Luis.  Oh,  sur....  glie  par.... 

Fel.  Va  la,  va  la,  ven  chi  che  mi  sont  minga  ari- 

stocratich.   Te   set  bella  de  bon.   Perchè   te  stet 

insci  distant  ?  Che  beli  facciotin,  el  par  on  batter. 
Giov.  [Come  sopra) 
Fel.  L'è  minga  bon  de   fa  un   poo  'pussee   adasi? 

L'è  minga   on   tambor,   vedel,  el  cembol?   Ch'el 

faga  pussee  a  pian. 
Giov.  (S'el  va  innanz  on  poo  aucamò  ghe  doo  duu 

pugn  sul  eoo). 
Fel.  [a  Luisina)  L'è  on  pezz  che  te  set  in  sta  casa? 
Luis.  L'è  on  ann. 
Fel.  Te  pias? 

Luis.  Poss  minga  lamentam. 

Fel.  Brava,  brava.  Dim  on  poo,  te  ghet  el  moros  ? 
Luis.  Cara  lu,  ghoo  tutt'alter  de  pensa.  Bisogna  che 

lavora  tutt'el  dì. 
Fel.  Peccaa  !  Ona  bella  tosa  come  ti,  on  bel   dor- 

din....  Cara  che  bei  brasciot. 
Giov.  [venendo  fra  Felissin  e  Lìnsina]  Hoo  fenii. 
Fel.  Bravo,  sont  content. 
Luis.  Ch'el  guarda  che  la   sura   padronzina  la  dev 

parlagli  per  quell  cembol  noeuv  che  la  voeur  com- 
pra. Ch'el  se  ferma   un   moment   che   andaroo  a 

domandala,  [via] 
Fel.  El  podeva  minga  andà  innanz  a  incordali  an- 

camò  on  cicin  ? 
Giov.  A  digh   la  veritaa,  m'è   vegnuu   on   poo   de 

nervos  in  di  man.  (guardandolo  minaccioso) 
Fel.  Vera.  Ch'el  disa  nient  nee  in  casa,...  ch'el  m'ha 

veduu  settaa  giò  insemraa  alla  donna  de  servizi. 

El  me  capiss  nee.  Sont  giovin,  i  tosann  bei  me 

piasen. 
Giov.  [come  sopra]  No,  no,  che  l'abbia  minga  paura. 
Fel.  Me  piasaria   podè   combina   quaico.ss.   L'è   on 

beli  toc  de  roba,  [via  a  sùiistra) 
Giov.  Brutta  sagoma!    Oh,    ma  adess   vui  dighen 

quatter  anca  a  lee. 


SCENA  XVI.. 
Marìetta  e  detto. 


Mar.  Sicché  te  ghet  parlaa  a  la  Luisina  si,  o  no  ? 

Giov.  Hoo  nanca  poduu  digh  ona  parola.  E  adess 
come  foo  ? 

Mar.  Ah,  signor,  che  pastizz.  Te  set  cossa  te  ghet 
de  fa?  Va  in  anticamera,  fat  minga  vede.  Nun 
adess  vem  a  disnà  e  sta  stanza  chi  la  resta  scura. 
Mi  ghe  diroo  a  la  Luisina  de  vegnì  chi,  insci  ve 
parlee  e  l'è  bell'e  fluida. 

Fel.  [ascolta  dalla  porla  della  sua  camera) 

Giov.  Mi  soo  no  come  ringraziala.  Che  la  me  per- 
metta de  basagh  la  man. 

Mar.  Fa  in  pressa  perchè  ghoo  paura  che  riva  el 
papà. 

Giov.  Che  l'abbia  minga  paura,  sont  on  om  che  sa 
fa  i  rob  come  se  dev. 

Mar.  Sì,  ma  se  me  papà  l'avess  de  accorges,  guai, 

va  giò  la  cà  e  i  tecc. 
Giov.  Capissi,  ma  già  on  moment  o  l'alter  ^bisogna 

ben  ch'el  sappia. 
Mar.  Ben,  ben,   vedarem.  Va  in  pressa  a  scondett 

dove  t'hoo  dit. 
Giov.  Va  ben,   lor  adess   van  a  disnà  e  mi   quand 

vedi  che  l'è  scur  vegni  chi.  La  ringrazi  ancamò 

Mi  ghe  voraroo  ben  fina  che  scampi. 
Mar.  Va  in  pressa  donca.  [Giovanni  via  dal  fondo,. 

Manetta  via  a  sinistra)        , 


SCENA  xvir. 
F dissi n  solo. 


Fei-.  Oh,  pover  Liborio!  Pover  amis  de  me  pader! 
Pover  amis  de  me  nono  !  La  toa  tosa  la  se  tacca 
a  on  incordador  !  On  incordador  el  tenta  de  sedù 
la  tosa  del  me  Liborio,  dell'uomo  che  accompa- 
gnava mio  nonno  quand'era  cieco!  E  sin  daa  on 
appontament  chi  al  scur.  Adess  capissi  el  cembol 
noeuv  che  la  dona  de  servizi  l'ha  dit  che  la  vo- 
reva  compra.  Ah  !  Ma  chi  bisogna  mettegh  rimedi. 
El  me  pover  Libori  el  saria  disonoraa!  Oh,  ma  el 
sai  varco  mi. 

SCENA  XVIII. 
liiborio  e  detto. 


LiB.  Se  te   voeut  vegnì  a  disnà  sèm  a  temp. 

papa  l'è  pronta. 
Fel,  [confuso)  La  papa?  Va  beuissim,  vegni  subit. 
LiB.  [chiamando]   Angiolina,    Manetta,   guardee  che 

l'è  in  tavola.  Andem  in  pressa. 


SCENA  XIX. 
Angiolina,  Marietta  e  detti* 


Mar.  Sem  chi  papà. 

LiB,  Andem.  Felissin,  te  vegnet? 

Fel.  Andee,  andee,  che  adesb  vegni  subit. 

LiB.  Te  ghet  forsi  bisogn  quaicossa? 

Fel.  No,  hoo  dit  che  vegni  subit.  Andee  innanz. 

Ghoo  de  toeu  su  ona  roba  in  la  mia  stanza. 
LiB.  Ma  toeula  su,  donca. 
Fel.  Ma  no,  hoo  dit  che  vegni  subit.  Andee  innanz, 

Fee  minga  complimcnt. 
LiB.  No  soG  cpssa  dì.  Allora  te  spetti.  Andem, 

Mar.  Conpermes.  [via  con  Liborio  e  Angiolina) 
Fel.  Guarda  cossa  in  i  donn!  Che  franchezza,  che 
impostura!  Inganà  so  pader,  andà  a  rise  de  di- 
sonora la  famiglia....  oh  pover  Liborio!  Per  for- 
tuna che  sont  chi  mi  a  salvat!  La  disgrazia  che 
aspettava  l'è  vegnuda.  Adesso  ti  farò  vedere  chi 
è  Felissino  Pirota  ! 


SCENA  XX. 
Pasquale  e  detto. 


Pas.  [viene  vicino  al  tavolo  per  prendere  la  lucerna] 

Fel.  Cossa  te  fet? 

Pas.  Toeui  su  la  lucerna.  Ch'el  guarda  che  l'è  in 
tavola. 

Fel.  E1  soo,  el  soo,  va  là  che  vegni. 

Pas.  (Sì,  ma  me  tocca  lassali  chi  al  scur.)  [titubante 
colla  lucerna  in  mano  va  vicino  a  Felissino] 

Fel.  [volgendosi]  Cossa  ghè? 

Pas.  Diseva...  che  me  rincress  a  lassali  chi  al  scur. 

Fel.  No,  no,  fa  nient,  ghe  vedi  anca  al  scur.  [Pa- 
squale via  colla  lucerna.  La  scena  resta  buja]  Ecco 
l'oscurità.  Se  la  tosa  la  me  ved  minga  a  andà  a 
tavola  la  se  risciarà  minga  a  vegnì  chi.  Ma  fa 
nient.  L'è  l'incordador  mi  che  vuj  ciapà.  Quell 
che  tenta  l'onor  de  la  famiglia  del  me  amis.  Vuj 
ciapal  cont  sU  man  chi  e  fagh  impara  a  rispetti^ 

1  tosann  onest,  a  dà  minga  di  appuntament  al 
scur.  E  lu  el  Liberi  el  me  strengiarà  la  man  e'I 
me  dirà:  Bravo ,Felissin,  te  set  on  vero  om.  [udendo 
rumore  si  ritira  in  disparie) 


SCENA  XXI. 
OloTann  e  detto. 


Giov.  [entrando  con  circospezione)   Chissà  se  la 
chi.  Pst,  pst.  L'è  forsi  minga  nancamò  vegnuda 
Oh,  ma  a  costo  [de  tutti  i  costi  stassera  se  no 
ghe  parli  voo  minga  via. 

Fel.  [afferrandolo;  Stassera  te  set  in  dì  me  ong! 

Giov.  Chi  l'è  ?  Ch'el  mola,  ch'el  mola. 

Fel.  Taci,  infam,  assassini 

Giov.  Ma  no,  sont  l'incordador,   sont  l'incordador. 

Fel.  Ab,  l'incordador  eh?  Impostore,  seduttore 
della  figlia  del  mio  amico  Liborio  che  accompa- 
gnava mio  nonno  quand'era  cieco. 

Giov.  Ch'el  me  lassa  andà  per  caritaa! 

Fel.  Adess  te  rangi  mi.  [abbandonandolo) 

Giov.  L'è  mei  daghela  da  la  finestra,  [approdila  del 
momento  di  libertà  e  correndo  alla  finestra  l'apre  e 
si  precipita  fuori) 

^bl.  [sbalordito)  Liborio,  ho  salvato  tua  figlia! 

SCENA  XXII. 
liiborio  e  Felissln. 


LiB.  [dal  fondo  col  lume)  Te  vegnet   o  te   vegnet 

minga  ? 
Fel.  Ven  chi  Liborio,  fam  on  basin. 
LiB.  Cossa  te  ghet? 
Fel.  Nient,  nient,  andenr. 


Fine  dell'aito  primo. 


ATTO  SECONDO 


Come  nell'atto  precedente. 

SCENA  PRIMA. 
GioTanu  e  liiiisina. 


Luis.  Ven  dent,  ven  dent,  abbia  minga  paura  che 
in  tucc  in  lett. 

Giov.  Cara  ti,  se  ghoo  minga  rott  ona  gamba  1'  è 
on  miracol. 

Luis.  Cossa  è  success? 

Giov.  Jer  sira  la  sura  Marietta  la  m'ha  dttt,  quand 
l'era  scur,  per  famm  parla  con  ti,  de  vegni  che 
avaria  trovaa  nissun.  Son  vegnuu  e  tutt'a  on  tratt 
me  sont  sentuu  a  branca  per  el  col  e  a  damm  de 
l'assassin. 

Luis.  Ma  chi  l'era  sto  tal? 

Giov.  Mi  soo  no,  ei   diseva  che  l'era  on    amis  del 

sur  Liberi. 
Luis.  Ma  cossa  glie  vegnuu  in  ment  de  ciapatt  per 

el  col  ? 
Giov.  Maa!  Tel  set  ti?  Fortuna  che  m'è  vegnuu  in 
ment  che  la  finestra  l' è  bassa,  e  sont  saltaa  giò, 
ma  intanta  però  me  sont  spelaa  on  genoeucc  alla 
pu  bella.  ij 

Luis.  Bisogna  di  ch'ai  sia  diventaa  matt.  Oh  ben,  te' 
set  cossa  faroo  mi  ?  Incceu   ghe   la  descanti  giò 
ciara  e  netta,  0  che   me   daghen  el  permess  de 
podè  vedèt  e  parlatt,  se  de  nò  toeuj  su  sac  e  fa- 
scila e  i  pianti  chi. 
GiOY.  Brava  Luisina.  De  fam  morirèm  minga  istess. 
Donca  sent,  incoeu  riva  la  baila  cont  el   nCster 
piscinella  per  famel  vede  e  per  toeu   i  dò  mesad 
de  bailidura.  Ciapa,  quist  in  des  frane,  el  rest  met- 
tighl  ti.  Se  te  podet  dagh  on   quaicossa  per  el 
viagg... 
Luis.  Va  ben,  come  la  sarà  contenta  la  mia  padrona 
che  la  gh'aveva  insci  tanto  piasè  de  vede  el  noster 
fioeu. 
Giov.  Mi  adess  voo  a  vede  s'è  rivaa  el  barchett  e 

ciapi  el  fioeu  e  corri  chi  subet. 
Luis.  Va  ben,  fa  impressa  e  fermet  minga  a  ber. 
Giov.  No,  nò,  abbia  minga  paura,   ghoo   nanca   on 
ghel  in   sacoccia;  puttost  me  raccomandi  a  ti  de 
lassat   minga   palpa  su  tropp  da  quel  scior   che 
gh'era  chi  jer  quand  incordava  el  cembol. 
Luis.  Oh  ben  per  quel  ghè  nient  de  mal. 
Giov.  S'el  me  boria  in   di   ong   a   mi    vuj    faghela 
.  purga,  [via  dal  fotulo) 

Luis.  Povor  Giovami,  el  gha  minga  tort.  Oh,  ma 
incooeu  ghe  parli  mi  ciar  e  nett,  o  denter  o 
foeura.  Ona  tosa  della  mia  etaa  a  vegh  el  mari 
e  podè  nanca...  no,  no,  l'è  ona  storia  che  va  minga 
Jben. 


SCENA  n. 
liiborio  e  «letta. 


LiB.  El  s'è  desedaa  el  Felissin? 

Luis.  El  soo  minga. 

LiB.  Va  dent  in  stanza  a  vede. 

Luis.  Cara  lu,  mi  no,  vedel.  Se  voo  [denter  in  stanza 
el  me  brascia  su,  el  me  fa  di  scherz. 

LiB.  Te  ghet  reson,  lassa  sta.  Va  a  prepara  el  caffè. 

Luis.  Va  ben.  (ma) 

LiB.  Incoeu  voraria  comincia  a  dagh  el  toc  per  stoo 
negozi  che  voraria  dervì.  Ma  soo  no  cossa  diavol 
el  g'ha  adoss  ;  on  poo  l'è  allegher,  on  poo  l'è  ra- 
biaa  ;  el  g'ha  de  vegh  ona  quaj  malattia  in  del 
sangu.  Che  l'abbia  forsi  ciapaa  su  on  ^uai  stre- 
mizzi  de  piscinin  ? 


42  l'amis  del  PArÀ 

SCENA  III. 
Liborio  e  Feliggin. 


LiB.  Oh  ben  levato  el  nostev  Felissin. 

Fel.  Ciao  Liborio. 

LiB.  Te  dormii  ben? 

Fel.  Minga  mal,  grazie. 

LiB.  Ma  dimm  on  poo,  Felissin,  cessa  l'è  che  te  ghet 
adoss,  Jor  quand  te  set  rivaa  te  me  parevet  in- 
sci allegher. 

Fel.  No,  no,  nient,  me  senti  micga  tant  ben.  Dimm 
on  poo,  Liborio,  jer  sera  è  vegnuu  de  sora  nissun 
in  casa  toa,  ghè  minga  vegnuu  nissun  de  la  Que- 
stura ? 

LiD.  De  la  Questura  ?  Cossa  la  gha  de  vegnì  chi  a 
fa  la  Questura  ? 

Fel.  No,  no,  te  domandava  per  ona  roba.  Forsi 
avaran  minga  veduu  .. 

LiB.  Ma  coss'è  che  aveven  de  vede? 

Fel.  Liborio,  mi  hoo  salvaa  la  toa  tosa,  el  to  onori 

LiB.  El  me  onor  ?  Oh,  pucciasca! 

Fel.  Settes  giò.  Jer  sira  a  l'ora  del  disnà  la  toa  tosa 
la  gh'aveva  on  appuntament  con  on  certo  tale  al- 
l'oscuro, propi  in  sta  stanza  chi. 

LiB.  Oh  diavoi,  te  set  mat^?  E  l'è  vegnuda? 
Fel.  No,  per  grazia  di  Dio.  Lee  l'è  minga  vegnuda, 

ma  lu,  el  birbante,  l'è  vegnuu.  Mi  ch'el  saveva,  l'ho 

spettaa.  Te  se  ricordet ,  vera,  che  mi  v'  hoo  dit 

andee  innanz  che  vegni? 
LiB.  Sì,  me  rigordi  difatti. 
Fel.  Ben,  te  savaret  che  mi  appena  l'hoo  sentuu,  l'hoo 

brancaa  per  el  col;  e  in  quel  moment  m'è  vegnuu 

in  ment  me  pader,  me  nono  che  ti,  tanto  ben,  te 

compagnavet  a  spass  ;  l'hoo  ciapaa  per  i  gamb  e 

l'hoo  sbattuu  giò  da  la  finestra. 
LiB.  Che  finestra  ? 
Fel.  Quella  lì. 
LiB.  Bravo,  insci  te  l'è  faa  scapa  pussee  in  pressa. 

L'è  alta  on  meter,  la  mett  in  giardin. 
Fel.  [osservando  dalla  finestra]  Perchè,  Libori,  te  me 

l'è  minga  dit  che  l'era  così  bassa  ? 
LiB.  Podeva  minga  immaginam  che  te  vorevet  sbatt 

giò  la  gent. 
Fel.  e  a  pensala  che  mi  hoo  poduu  nancasarà  su 

on  oeucc  in  tutta  la  nott,  che  hoo  faa  sogn  d'in- 
ferno. 
LiB.  Adess  capissi  perchè  jer  a  tavola  te  seret  insci 

stralunaa. 
Fel.  Oh  ben,  in  tutti  i  maner  sont  content  de  ave 

salvaa  la  toa  tosa.  Se  la   boriava   in   di  man  de 

quell'assassin  lì... 
LiB.  Ma  chi  l'è  sto  tal  ?  Te  set  minga  chi  l'è  ? 
Fel.  Pover  Liborio,  te  voeuret  propri  savel  chi  l'è? 

L'è  l'incordador  de  cembol. 
LiB.  Oh,  animai  d'on  incordador  !  Vegnì  in  cà  mia 

a  fagli  la  cort  a  la  mia  tosa  e  mangiamm  i  danee 
di  incordadur!  Oh,  ma  me  le  pagarà  a  mi,  stra- 
scion  d'un  strascion.  Intanta  te  ringrazi  de  quell 
che  te  faa  per  mi. 

Fel.  Scusa  Liborio,  te  ghet  nanca  de  dill  per  rid. 
L'è  nient  in  paragon  de  quell  che  te  faa  ti  per 
mi.  E  chi  ha  cuore  deve  ricordarsi.  Tu  hai  ac- 
compagnato mio  nonno  quand'era  cieco. 

LiB.  Impostoroni  tutti  insemma!  Assassini  del  me 
onor!  E  mia  miee  possibil  che  l'abbia  mai  capii 
nient  ?  Te  voeut  vede  che  magara  la  ghe  tegneva 
a  man?  Adess  capissi  perchè  el  vegneva  chi  tutti 
i  moment  a  incorda  el  cembol!  Canaglia,  briganti! 
Tas  ghè  chi  mia  miee,  fa  mostra  de  nient. 


SCENA  IV. 
Angiolina  e  detti. 


Ang.  Bon  giorno  sur  Felissin,  ciao  Liborio. 

LiB.  [freddo]  Bon  giorno, 

Fel.  [serio]  Bon  giorno. 

Ano.  Cossa  l'è  che  te  ghet,  te  set  rabiaa? 

LiB.  Silenzio!  Rispondi  a  quell  che  te   domandi, 

guarda  ben  de  dì  la  veritaa. 
Fel.  [Bacia  Liborio] 
Ano.  Coss'è  success? 

Ltb.  L'è  inutil  che  te  neghet  perchè  mi  già  soo 
tuttcoss.  Qiiell  che  me  par  però  impossibil  1'  è 
che  la  mia  miee,  che  credeva  la  fudess  ona  donna 
d'onor,  l'abbia  de  tegnì  a  man  a  certi  amori  ver- 
gognosi . 

Fel.  (come  sopra) 

LiB.  Lassa  sta  on  moment. 

Fel.  Liborio,  te  set  on  angiol,  bravo  ! 

LiB.  Alter  che  dàmm  d'intend  chegh'era  el  bisogn 
de  incorda  el  cembol,  e  invece  sinistri  erano  i 
suoi  pensieri  ! 

Fel.  Bravo,  per  Dio  !  La  par  nanca  prosa,  la  par 
poesia. 

Ang.  (Ahi,  ahi,  l'haa  savuu  l'affare  de  la  Luisina.) 

LiB.  E  la  podaria  fa  el  piasè  almen  de  rispondem, 
signora  moglie  carissima. 

Ang.  Cossa  te  voeuret  che  te  risponda?  L'è  inutil 
che  te  vaghet  in  furia.  Sì,  l'affare  dell'incordador 
el  neghi  minga,  l'è  vera.  T'ho  mai  dit  nient  per 
paura  che  te  andasset  in  collera.  Ma  cara  ti, 
nanca  vede  quella  povera  tosa  a  piang  tutt'el  dì, 
te  me  capiret  che  on  poo  de  coeur  bisogna  vè- 
ghel,  e  sciao  l'hoo  lassaa  vegnì  in  casa  tant  per 
contentala.  Del  rest,  quand  te  voeut  che  te  la 
disa,  l'è  so  mari  e  ghè  denter  nient  de  mal. 

LiB.  Coss'  è  ?  so  mari  ? 

Ang.  Sì,  sì,  mari.  Pensa,  cara  el  me  car  Liborio, 
che  l'è  on  ann  che  quella  tosa  la  fa  sta  vita  chi. 
Lee  chi  e  el  mari  in  d'on  alter  sit.  Appunto  perchè 
la  gh'aveva  paura  de  ti,  e  siccome  ier  la  m'  ha 
parlaa  ciar,  che  la  podeva  minga  andà  innanz  in 

sta  manera,  glio  dit  che  avaria  parlaa   con    ti,  e 

che  se  te  avessét  minga   permess  1'  era  padrona 

de  andà  via. 
LiB.  Basta,  basta,  famm  minga  deventà  matt,  per  ca- 

ritaa.  Me  senti  i  sudor  frèc  ! 
Ano.  Ma  cossa  te  se  scaldet  tant  per  nient? 
Fel.  Basta,  basta,  vergogna  della  soa  famiglia! 
LiB.  Me  ven  el  sangu  alla  testa,  me  senti  mal,  me 

bnj  el  cervell. 
Fel.  Pover  Liborio,  settes  giò  chi  sulla   poltrona. 

Voraria  minga  ch'el  fadess  on  quaj  colp  d' acci- 

dent. 
Ang.  Diavol,  on  colp  d'accident  adrittura  !    Oh,  el 

sarà  nient.. 
Fel.  El  sarà  nient,  el  sarà  nient  !  La   sa  che  l' è 

ona  gran  pola  fregia,  lee? 
Ang.  a  mettegh  on  poo  de  giass  su  la  testa  el  ghe 

passa  subit. 
Fel.  Già  già,  ghe  voraria  on  para  de  chili  de  gias, 

0  trii. 
Ang.  [chiama]  Pasqual, 

SCENA  V. 
Pasqnal  e  detti. 


Pas.  Cessa  comanden? 

Frl.  Fa  in  pressa,  va  a  tcEu  on  para  de  chili  de 
giass  0  trii,  ma  guarda  ch'el  sia  ben  giassaa. 

Pas.  Va  ben.  [mei) 

Fel.  Oh  Liberi,  cerne  te  stet,  el  t'è  passaa? 

LiB.  Bisegna  che  me  butta  giò  en  peo  sul  lett. 

Fel.  Cià  che  te  cempagnaroo,  pover  Liberi,  [lo  ac- 
compagna fino  alla  porta.  —  Via  Angiolina  e  Li- 
Iorio)  L'è  mei  che  vaga  in  pressa  a  ciamà  on 
dottor  perchè  el  gha  ona  cera  minga  bella. 


SCENA  VL 
liUisina  e  detto. 


Luis.  L'è  vera  ch'el  sur  padron  el  so  sent  mal?; 
Fel.  Tas,  parla  adasi,  alter  che  mal,  el  sarà  on  mi- 
racol  s'el  tira  fina  a  stassira. 

Luis.  Oh,  pover  sur  padron  !  Ma  coss'el  gha? 
Fel.  Tutt  in  causa  dell'incordador  ! 
Luis.  Oh,  povera  mi!  L'ha  forsi  savuu  tuttcoss. 
Fel.  Alter  che  savuu,  sont  sta  mi  che  ghe  la  ditt. 
Luis.  Oh,  ma  in  fin  di  fatt,  cossa  ghè  dent  de  mal? 

Se  ghe  comoda  no,  bon  amis  come   prima,  tceuj 

su  e  vo  via. 
Fel.  Ti,  pazienza,  te  ghe   ne  impodet  minga  tant; 

l'è  la  soa  miee  puttost  che  la  dovaria  vegh  ver- 
gogna. 
Luis.  Oh'  el   scusa,   ma  in   quanto  a  quel,  anzi   la 

sciora  la  voreva  minga.  Sont  stada  mi   che   gha 

parlaa  ciar,  e  ghoo  dit,  se  ghe  comodava  ben,  se 

de  no  andava  via. 
Fel.  Te  ghet  ona  gran  faccia  de  lolla,  veh?  L'iii- 

cordador  el  t'avarà  daa  on  quaicossa,  eh? 
Luis.  Ah,  sigura,  per  forza,  l'è  so  dover. 
Fel.  Ah,  l'è  so  dover!   Cossa  l'è  che  l'aveva  de 

dat  quell  strascion  lì? 
Luis.  Pover  fioeu,  el  me  dava  quell  ch'el  podeva. 
Fel.  e  ti  ti  ciapavet,  eh? 
Luis.  Perchè  ghoo  minga  de  ciapai? 
Fel.  Tas,  vergogna  marcia!  Insci  giovina,  beli  me- 

stee  che  te  fet,  ciapà  i  dance! 
Luis.  Cossa  ghè  denter  de  mal! 
Fel.  Hoo  dit  de  tasè.  Va  là  che  anca  ti  te  ghet  pu 

nanca  on  filaper  de  pudor.  [via  a  destra  —  Soggetto) 
Luis.  Oh,  perbacco,  perchè  ghoo  mari  l'è  forsi  on 

deUtt? 

SCENA  VII. 
Pasquale  e  detta. 


Pas.  [col  ghiaccio)  Cribbi,  com'el  scotta  !  Cossa  dia  voi 

el  gha  el  padron? 
Luis.  El  dis  el  sur  Felissin  che   ghè  vegnuu  mal, 

perchè  l'ha   savuu   che   l'incordador  de  cembol 

l'è  me  mari. 
Pas.  Ah,  l'è  so  mari?  L'è  maridada  lee? 
Luis.  Propi,  se  ghe   comoda,   sont  maridada  e  per 

fonila  adess  foo  su  i  me  robb  e  voo  foeura  di  pee. 

[pia  dal  fondo) 
Pas.  Che  boja  de  voeuna;   voj,  la  faseva  la  moni- 

chella,   la   gh'aveva  vergogna  a  lassass  carezzai 

Quella  che  iijou!  [entra  col  ghiaccio  indi  torna) 


SCENA  Vili. 
Felissin,  indi  Pasquale. 


Fel.  Varda  che  mi  voo  a  ciamà  el  dottor.  Te  ghet 
portaa  el  giass  ? 

L'Amis  del  Papà.  4 

PavS.  Sissignor. 

Fel.  Va  ben.  Te  sentuu  dell'affari  dell'  incordador? 

Pas.  Sì,  l' hoo  sentuu  in  sto  moment.  Ma  el  padron 

el  fa  maa  a  casciass,  che  la  manda  via  e  l'è  bell'è 

fluida. 
Fel.  Sì,  ma  bisogna    andà  adasi.   Di  nient    cont 

nissun.  Ghe  pensaroo  mi  a  giusta  tuttcoss.  Cossa 

in  mai  i  donn,  eh?  Te  vedet? 
Pas.  Adess  capissi  perchè  ogni  vot  dì  l'andava  foeura 

de  cà  a  passa  la  nott.  L'andava  in  de  lu! 
Fel,  In  dell' incordador  ? 
Pas.  Sigura,  ghè  nanca  pont  d    dubbi.  Conpermess. 

{via) 
Fel.  Ma  dove  son  mai  capitaa  mi?  Questa  l'è  ona 

casa  de...  questo  è  il  non  plus  ultra  della  depra- 
vazione, [via  dal  fondo) 


n 


SCENA  IX. 
Liborio,  Angiolina  e  Marictta. 


H 


LiB.  L'è  inutil  che  me  dagov  d'intend  di  ciaccer. 
Ve  credi  no  Pistess. 

Ano.  Ma  perchè  te  vceut  che  te  disa  ona  roba  per 
l'altra?  L' incordador  de  cembol,  l'è  el  mari  de  la 
Luisina.  E  siccome  soo  che  ti  te  voeut  minga  in 
casa  de  la  gent  de  servizi  maridaa,  per  contenta 

la  Manetta  che  la  pò  minga  sta  senza  la  soà  Lui- 

sina,  t'hoo  mai  dit  che  la  gh'aveva  mari,  e  puttost 

che  vedèla  semper  a  piang,   sta  povera   bagaja, 

per  fai  vegni  ona  quai  volta  in  casa,   l'hoo   faa 

passa  per  l' incordador. 
LiB.  Vialter  adess  cerchee  de  medegala,   me   dee 

d'intend  ciaccer  sora  ciaccer. 
Mar.  Ma  perchè  papà  te  credet  no  ?  Te  par  che  mi 

abbia  de  vegh  per  moros  on  incordador? 
LiB.  L'è  quel  che  disi  anca   mi.  Figurèmes,  la  mia 

tosa  deventà  la  sura  incordadora  ! 
Ang.  Te  set  persuas? 
LiB.  (Capissi  no  ier  sira  cossa  diavol  l'ha  faa  quell 

là.)  Ma,  disi,  ier  sira  sto  incordador  l'è  vegnuu  chi, 

si  0  no? 
Mar.  Sì,  l'è  vegnuu  per  parla  cont  la  Luisina,  e  anzi 

sont  stada  mi  a  digh  de   vegni   chi   a   l'ora   del 

disnà,  perchè  el  podess  parlagh  senza  che  ti  t'el 

vedesset. 
LiB.  Uhm ,  va  ben  !  (El  pover  Felissin  allora  sta 

volta  l'ha  ciapaa  on  gran  gamberi) 

SCENA  X. 
liUisina  e  detti. 


Luis,  [con  fardello]  Che  scusen,  sciori,  sont  vegnuda 
a  saludai;  mi  voo. 

LiB.  Dove  l'è  che  te  vet? 

Luis.  Vo  via  de  casa  sua. 

LiB.  Ma  perchè  te  vee  via? 

Luis.  Cara  el  me  sur  padron,  el  me  capirà  che  in- 
nanz  insci  se  pò  minga  andà.  Sciao,  pazienza,  cer- 
caroo  ona  casa  dove  poda  vegnì  a  servi  anca  me 

■  mari,  tant  de  podè  sta  insemma.  Nun,  in  fin  di 
fatt,  séra  maridaa  in  regola  come  se  dev.  Se  vceu- 
ren  vede  i  fed  in  bon  padron.  Mi  però  credeva 
che  lu  el  me  voress  pussee  ben,  Ch'el  se  ricor- 
dass  come  tant  mi,  che  la  sua  popola,  chi  la  sura 
Manetta,  èm  tettaa  insemma  el  latt  de  mia  mam- 
ma. Povera  donna ,  me  regordi  semper  quand  la 
m'ha  menaa  chi  in  casa  soa.  La  m'ha  dit:  Guarda, 
Luisina,  te  vedetla  Mariettina?  Ben,  regordet  che 
avii  tettaa  insemma,  el  to  latt  de  ti  Tè  anca  quell 
de  lee,  e  certi  volt  quand  la  piangeva  la  ciapava 
lee  e  te  lassava  indree  ti,  Sciao,  adess  de  tutt  sti 
bei  robb  se  regorden  pu.  Mi  voo  via  perchè  vuj 
Sta  cont  me  mari.  Lu  el  trovarà  ona  quaj   altra 

donna  sola,  senza  nissun,  insci  el  sarà  pussee  con- 
tent.  Come  la  Lusia  chi  de  sora  che  serv  i  bal- 
lerinn,  che  la  dis  che  l'è  giovina,  che  i  omen  ghe 
piasen  minga,  che  la  gha  paura  de  fa  peccaa,  ma 
l'altra  sira  però  l'era  lì  al  scur,  brasciada  su  cont 
el  coeugh  che  la  se  faseva  palpa  su  alla  pu  bella. 

Ano.  Povera  tosa,  la  me  fa  compassion. 

Mar.  Papà,  sia  bon,  perdonegh. 

Ang.  [vedendo  Liborio  che  piange)  Perchè  te  pianget? 

LiB.  Hoo  minga  de  piang?  A  pensa  che  l'ha  tettaa 
insemma  a  la  mia  tosa  !  Ben,  sciao,  parlemen  pu, 
mett  giò  el  to  fagottel,  e  l'è  bell'e  Snida.  Quand 
vegnarà  chi  sto  to  mari  te  m'el  faret  vede  e  s'el 
me  comodarà  el  tegnaroo  in  casa  anca  lu. 

Luis.  Grazie ,  grazie  ,  sur  padron ,  vedi  propi  eh'  el* 
me  voeur  ben. 

LiB.  Adess  va  de  là.  Vialter  stee  chi  che  ghoo  bi- 
sogn  de  parlav.  Capii  el  perchè  m'è  vegnuu  la  ra- 
bia  ?  Se  el  Felissin  el  cred  che  ti  te  giavanet  cont 
vun  e  cont  l'alter  el  feniss  a  perd  la  stima  anca 
de  mi  ,e  allora  ,  addio ,  va  a  mont  anca  1'  affare 
che  ghoo  in  ment  de  fa  cont  lu.  Me  capirli  nee , 
l'interess  l'è  la  prima  roba.  Adess  quand  el  ven, 
me  raccomandi,  bisogna  fa  de  tutt  per  fagh  capi 
che  l'è  staa  on  sbali,  che  ti  te  ghe  entret  nient 

-    coli' incordador,  ecc.,  ecc. 

Ang.  Segura,  se  de  no  che  figura  fèm  anca  nun  1  - 

LiB.  [a  Marietta]  E  ti,  me  raccomandi,  cerca  de  vèss 
graziosa,  gentile  ;  già,  farà  minga  bisogn  d'inse- 
gnat.  El  Felissin  l'è  on  scior  e  chissà  che  di  volt 
non  se  poda  combina  on  quaicoss.  'Se  tea  diset, 

eh  ?  Se  l' avess  de  sposat  el  saria  minga  mal 
colpett. 

Mar.  In  quanto  a  quell,  cara  el  me  papà,  per  parte 
mia  ghe  rinunci  volontera. 

LiB.  Perchè  te  vceut  rinuncia?  L'è  minga  on  brutt 
giovinot,  a  mi  el  me  pias. 

Mar.  Bravo  e  perchè  el  te  pias  a  ti  hoo  de  sposai 
mi  ?  Se  se  trattass  d'  on  vestii,  d'  on  bijou,  d'  on 
piattin  de  mangia ,  allora  pazienza.  Ma  se  tratta 
del  mari,  cara  el  me  papà,  e  questa  l'è  ona  pit- 
tanza  che  dev  propri  piasèm  a  mi.  [via] 

LiB.  Ti  te  stee  lì  incantada  come  ona  marmota?  Te 
see  minga  bona  de  parla? 

Ano.  Cossa  te  voeut  che  disa.  Me  regordi  trop  ben 
quand  me  pader  e  mia  mader  me  voreven  fa 
sposa  on  capitani  in  pension  colla  gotta.  Ghoo 
dit  :  0  Liborio,  o  la  morte  ! 

LiB.  Magara  te  fudesset  morta ,  el  saria  staa  ben 
mei.  Andem,  andem,  ven  chi  insemraa  che  veda- 
rem  de  giustagh  el  eoo.  [via  con  Angiolina) 


SCENA  XL 
Felissin,  Dottore,  indi  Pasqnale. 


Fel.  [Dopo  urta  scena  a  soggetto  suona  il  campanello). 

Pas.  Cossa  el  comanda? 

Fel.  [guardandolo  titubante)  (Ghoo  nanca  el  coragg 

de  domandagli  ;  cala  eh'  el  sia  giamo  mort  !)  L'  è 
minga  success  ona  quaj  disgrazia? 

Pas.  Disgrazia  de  cosa? 

Fel.  Disi  se...  è  mort  nissun  di  volt? 

Pas.  Mi  me  par  de  no  ;  el  padron  l' era  chi  adess 
cont  la  soa  miee  e  la  popola. 

Fel.  Oom' el  sta  el  Libori? 

Pas.  Me  par  eh'  fi  staga  minga  mal  [entra  nella 
jprima  porta  a  sinistra,  'poi  a  destra,  poi  nella  se- 
conda a  sinistra). 

Fel.  Ch'  el  scusa  vedel,  sur  Dottor,  se  ghe  tocca 
spetta  on  moment. 

DoTT.  El  si  figuri,  con  tutto  suo  comodo.  Hoo  vist 
ch'el  m'ha  faa  corr  così  in  pressa...  credevi  che 
se  trattass  d' on  quai  colp. 

Fel  Ma  l' è  ben  staa  ona  specie  d' on  colp.  El  gha 
ciapaa  ai  genoeucc. 

DoTT.  Ma  com'el  fa  allora  a  andà  attorno  per  casa? 

Fel.  Maa,  el  sarà  sta  on  colp  movibil.  El  capiss, 
Dottor?  ;Se  tratta  d'on  dispiasè  fortissim.  Lu  el 
gha  ona  tosa  che  par  che  la  sia  on  poo  leggera; 
la  s'è  scaldada  el  eoo  cont  l'incordador  de  cem- 
bol.  El  me  capirà,  nee,  se  tratta  de  l'onor  de  la 
famiglia.  Lu  l' è  uomo  piuttosto  puntiglioso  ,  l' è 
on  om  pien  de  coeur,  on  amison  de  me  pader, 
ch'el  eompagnava  me  nono... 

DoTT.  Sì,  ma  quisti  in  atfari  che  m'importa  poch. 
Sto  amalaa  se  pò  vedel,  o  no? 

Fel.  Adess,  adess,  vedarem. 

[SCENA  XII. 
Pasquale,  liiborio  e  detti. 


Pas.  Ecco  el  padron. 

LiB.  Oh,  Felissin.... 

Fel.  Ciao  Liborio,  come  la  va,  come  te  se  sentet? 

LiB.  Minga  mal,  l'è   staa  on  poo   de   girament   do 

testa.... 
Fel.  Ecco,  chi  ghè  el  Dottor.    Sont   andaa  a  drit- 

tura  a  toeun  vun  bravo,  tant  per  savò  ona  deci- 

sion.  0  denter  o  fceura. 
LiB.  Me  rincress  che  te  vorsuu  incomodass   Si  ac- 
comodi, signore. 
Dot.  Grazie,  a  dì  la  veritaa   ghoo   minga  teinp  de 

fermam. 
LiB.  Sicuro.  Oh,  l'è  staa  nient,  on  poo  de  sangu  a 

la  testa.... 
Fel.  Donca  te  se  sentet  ben  adess,  eh  ? 
LiB.  Beniss-im,  te  l'hoo  giamo  dit.  [al  Dottore]  Masi 

accomodi. 
Dot.  a  di  la  veritaa,  ripeto^  ho  tante  altre  visite  a 

fare  e  non  posso  fermarmi  molto,  [siede] 
Fel.  [impacciato]  Sicuro,  sicuro.  Cossa  l'è  mai  l'uomo. 

Certi  volt  so  sta  ben,  certi  volt  se  sta  maa. 
Dot.-  Già,  già,  cosa  vecchia. 

Fel.  Pover  Liborio  !   Avaria  propi  giuraa  che  l'era 

ona  roba  seria.  Te  me  fa  stremi. 
LiB.  Te  ringrazi  de  la  tua  premura.  Me  rincress  che 

el  sur  Dottor  el  se  sia  incomodaa. 
Dot.  Oh,  per  parte  mia.... 
Fel.  Però  mi,  se  fudess  in  ti,  me  farla  visita. 
LiB.  Cossa  hoo  de  fam  visita  che  sto  benone! 
Fel.  Ben,  ben,  fa  come  te  voeut.  Allora,  dottore,  a 

rivederlo. 
Dot.  [sorridendo)    Ch'el   scusa  sur....  L'è  minga  per 

l'importanza  de  la  visita,  ma  lu  el  savarà  benis- 

sim  che  i  dottor  fan  minga  la  profession  per  nient. 

El  so  dover,  ch'el   scusa   se   gh'el   disi,  el  saria 

quell  de  pagamm, 
Fel.  Cossa  ghoo  de  pagai  che  l'ha  faa  nient? 
Dot.  (c.  s.)  Questo  non  conta.  Ch'el  metta  che  nun 

siom  come  i  brum;    appena   moeuvi   del  post   è 

dovere  di  pagare  la  corsa. 
Fel.  Mi  la  me  par  minga  giusta.  Però  el  farà  piasè 

allora  de  famm  vede  la  tariffa. 
Dot.  Ch'el  scusa,  per  soa  regola  i  dottor  ghe  n'han 

minga  de  tariffa. 
Fel.  Ma  el  diseva  lu  che  in  come  i  brum? 
LiB.  Ben,  ben,  demegh  quajcossa  e  l'è  bell'e  finida. 
Dot.  Forse  il  signore  non  è  milanese? 
Fel.  ^contando  alcune  monete  di  rame]  Eh  ?  On  mo- 
ment, on  moment.  Ecco  ch'el  toeuja. 
Dot.  Quella  moneda  lì,  magara,  s'el  cred,  che  ghe 

le  manda  a  casa  al  me  servitor. 
Fel.  Perchè? 
Dot.  Perchè  i  signori   che  ven  in  casa   mia  a  fass 

visita  usen  infatti  a  dagh  la  mancia. 

Fel.  Come,  la  mancia?  Ch'el  scusa,  sur  cavalier, 
ma  me  par  che  lu  l'approfitta  on  poo  trop.  Per 
bacco,  em  nanca  faa  on  mia  de  strada,  vegnom 
chi  el  gha  nient  de  fa,  ghe  doo  una  sciampada 
de  moneda,  minga  men  d'on  trii  o  quatter  frane, 
e  poeu  el  se  lamenta?  Che  cavalier  l'è  lu?  Ch'el 
scusa,  ma  lu  l'è  minga  cavalier. 

Dot.  L'è  neanche  il  caso  de  rispondegh.  Mi  hoo  ■ 
semper  ciapaa  des  frane  per  visita. 

Fel.  Ch'el  scusa,  ch'el  se  faga  minga  rid  adree. 
Des  frane,  des  frane;  el  dottor  del  me  paes,  che 
l'è  vun  di  prim,  cont  on  frane  o  un  frane  e  mezz 
al  pu  el  fa  guarì  anca  quj  minga  malaa. 

Dot.  El  doveva  manda  a  domanda  quell  là. 

Fel.  Ben,  ben,  insomma  non  facciamo  tante  chiae- 
chere.  Chi  ghè  cinq  frane  e  siamo  pace..  Ch'el 
guarda  però  che  quest  chi  l'è  regalaa. 

Dot.  Ch'el  se  informa  e  poeu  el  vedarà  se  in  re- 
galaa. 

Fel.  Quisti  in  propi  cinq  frane  traa  via.  Se  ghe 
fuss  on  quaichedun  amalaa  chi  de  basa...  Te  co- 
gnosset  nissun?  On  quai  to  amis  amalaa  de  fai 
visita  tant  per  god  i  cinq  frane  ? 

LiB.  Chi  te  vceut  che  cognossa  ? 

Dot.  Signori,  io  gli  levo  l'incomodo. 

Fel.  Ch'el  scusa,  dicevo,  almen  per  vess  sicur,  s'el 
voress  dagh  on  ogiada.... 

LiB.  Ma  te  capisset  no  che  sto  ben? 

Fel.  Lassa  fa  de  mi,  se  sa  mai.... 

Dot.  Ma  se  dice  che  sta  bene  è  inutile  visitarlOi  . 

Fel.  Oh,  per  dare  un'occhiata  così  alla  buona,  cosa 

c'è  di  male  ?   Ginq  frane  se  -trcBuven   minga  in 

strada. 
Dot.  [crolla  il  capo  e  ridendo   si  volge  a  Liborio]   El 

diseva   che  V  ha   provaa  on  poo  de  girament   de 

testa  ? 
LiB.  Sì,  me  sont  sentuu  a  scurì  on  poo  la  vista. 
Pel.  Guarda  che  anca  elnono  l'ha  cominciaa  così. 
Dot.  e  gh'en  ven  de  spess  de  sti  girament? 
LiB.  Mai,  mai,  grazie  al  ciel! 
Fel.  Se  te  vegnen  l'è  mei  che  t'el  diset,  veh?  L'è 

mei-  dì  la  veritaa. 
LiB.  Ma  se  me  vegnen  no,  perchè  hoo  de  digh  che 

me  vegnen  ? 
Dot.  El  mangia  molto? 
LiB.  Minga  mal,  poss  minga  lamentam. 
Dot.  El  digeris  ben? 
LiB.  Benone. 

Dot.  L'ha  faa  qualche  malattia  seria? 
LiB.  Oh;  on  quai  poo   de  dolor  de  testa   ona  quai 

volta. 
Dot.   [guarda  Felissino   ridendo,   poi   battendo   sulle 

spalle  di  Ziborio)  Se  tutt'i  malaa   fudessen   come 

lu,  pover  dottor,  stariom  fresch.  A  rivederlo,  [sa- 
luta Felissino  ridendo  e  via) 
Fel.  Cessa  te  voeut,  quell  li  l'è  on  dottor  ch'el  me 

persuad   minga.   Voraria   minga   che   t'avess  de 

salta  foeura  ona   quai   malattia  in  d'on   colp  sol. 

Ti  te  set  inrabii   stamattina,  e  no  ghè  de    pesg 

de  la  rabia. 
LiB.  Sì,  ma  la  m'è  passada.  E  quand  te  voeuret  che 

te  la  disa,  l'è  staa  on  poo  per  colpa  toa. 

Fel.  Per  colpa  mia?  Perchè? 

LiB.  Ti  te  ghe  ne  impodet  nò,  ma  te  ciapaa,  come 
se  dis,  on  gamber. 

Fel.  On  gamber,  in  che  manera  ? 

LiB,  L'incordador  de  cembol  l'è  minga  moros  de 
la  mia  tosa,  l'è  el  mari  de  la  Luisina,  de  la  dona. 
E  a  mi  m'han  mai  dit  nient  perchè  san  che  vuj 
minga  di  donn  maridaa  in  casa. 

Fel.  Eh,  diavoli  Ma  jer  sira  però  l'incordador  in- 
gemma alla  toa  tosa  eren  chi  e  hoo  sentuu  mi  a 
dass  on  appuntament. 

LiB.  L'appuntament  difatti  ghe  l'ha  daa  la  mia  tosa 
per  fagh  parla  a  la  Luisina.  Te  capisset  come  l'è? 

Fel.  Ma  scusa,  ti  come  te  fet  asavel?  Chi  l'è  che 
te  l'ha  dit? 

LiB.  Ma  lor,  mia  miee,  mia  tosa,  la  Luisina  in  per- 
sona, povera  bagaja,  che  la  s'è  missa  a  caragnà 
e  la  voreva  andà  via  se  mi  ghe  prom;jtteva  minga 
de  tira  chi  in  casa  anca  so  mari.  E  poeu,  quanti 
ciaccer,  spetta  un  moment  che  t'el  foo  di  de  lor. 
[via  dal  fondo  a  sinistra) 

Fel.  [pensieroso]  Pover  om,  ghoo  paura  ma  gh'en 
dan  de  d'inteud  de  cot  e  de  crud.  Cossa  el  voeur 
di  certi  volt  a  vess  trop  bon.  El  basin  su  la  man 
già  hoo  veduu  mi  a  faghel. 

SCENA  XIV. 
Pasqnal  e  detto. 


Pas.  [con  %na  Ietterei)  In  grazia  dove  l'è  el  padron? 
Ghè  chi  una  lettera  per  lu. 

Fel.  Dalla  chi  che  ghe  la  daroo  mi.  L'istess  ca- 
ratter  de  quella  d' jer.  Voraria  minga  che  la  fudess 
l'occasion  de  fagh  ave  un  quaj  alter  dispiasè.  L'è 
mei  che  la  leggia  mi  a  ben  cunt.  [ap-e  e  legge) 
€  Signore,  io  ho  scritto  quattro  lettere  e  non  mi 
«  avete  risposto,  adesso  non  ve  ne  scrivo  più. 
«  Rispondete  subito  a  questa  mia  o  vengo  io  in 
«  persona  a  domandare  una  soddisfazione  del  modo 
«  che  mi  avete  trattata.  La  vostra  Bettina  Car- 
«  letti.  »  Oh,  quest  poeu  l'è  on  poo  trop  !  Che 
soddisfazion,  che  soddisfazion  !  Adess  ghe  la  doo 
mi  la  soddisfazion  come  se  dev.  Ghe  rispondaroo 
mi  a  sta  sciora  chi  come  la  merita,  insci  la  im- 
pararà  a  rispetta  i  mari  di  alter,  [siede  e  scrive) 
«  Signora  Carletti!  Io  sono  un  uomo  onesto  e 
«  non  posso  rispondere  a  una  donna  della  vostra 
«  qualità.  Sappiate  che  io  sono  ammogliato,  perciò 
«  non  mi  seccate  più  colle  vostre  lettere,  né  vi 
«  azzardate  di  venire  in  casa  mia,  altrimenti  vado 
«  a  ricorrere  alla  questura.  Liborio.  »  Adess  sont 

sicur  che  de  letter  ne  manda  pu.  Se  mi  vegneva 
minga  in  sta  casa  el  pover  Libori  l'era  bell'e  ro- 
vinaa.  (suona  il  campanello] 


SCENA  XV. 
Pasqnal  e  detto. 


n 


Pas.  Comandi. 

Fel.  Porta  subit  sta  lettera  chi. 

Pas.  Ghò  risposta? 

Fel.  No,  no,  conseguela  e  ven  via  subit. 

Pas.  Va  ben.  {via] 

Fel.  Se  ved  che  anca   quella  lì  la  voreva   profitta 

de  la  bontà  del  Libori.  Ona   volta   podeven   ina- 

brojal,  ma  adess  no.  Sont  chi  mi! 


SCENA  XVI. 

lilborio,  liiiisina  ^'detto,  vidi  Anglolina 
e  Marictta. 


LiB.  Ven  chi,  ven  chi,  Luisina,  andem.  Dighel  cont 
la  tua  bocca  al  Felissin.  L'incordador  de  cembol 
chi  l'è? 

Luis.  L'è  me  mari. 

LiB.  [a  Mariella  e  Angiolina)  Vegnii  chi  anca  vialter. 
L'incordador  de  cembol  chi  l'è? 

Ang.  E1  mari  de  la  Luisina.  Se  diseva  nient  perchè 
me  mari  el  voeur  minga  donn  maridaa  in  casa. 

LiB.,  Te  set  persuas  ? 

Fel.  Si....  si.... 

LiB.  Oh,  sia  lodato  il  cielo  !  Va  la  in  pressa  ti  Lui- 
sina a  prepara  el  caffè  [Luisina  via),  che  mi  e'I 
me  Felissin  vegnarem  là  a  bevel.  Te  capisset 
come  l'è  stada  ?  Come  si  dice  un  qui  prò  quo. 
Adess  ven  chi  che  vuj  parlat  d'on  certo  affare 
che  sont  sicur  ch'el  te  piasarà. 

Fel.  Che  scusen,  se  in  sbaH....  mi  saveva  minga, 
me  capiran....  Liborio  l'è  on  me  amis. 

Ang.  Oh,  ma  che  cialad  in  nanca  rob  de  dì  per  rid. 

Fel.  Conpermess.  {via  dal  fondo  con  Liborio] 

Mar.  Cara  ti  mamma,  pensa  ti  la  manera  de  tiragh 
fceura  de  la  testa  al  papà  che  mi  abbia  de  sposa 
quel  tipo  lì  d'on  so  amis.  Te  set  matta,  nanca 
per  sogn,  nanca  s'el  gh'avess  cent  milioni 

Ang.  Ben,  ben  vedarem,  adess  l'è  minga  el  moment 
de  parlan. 

Mar.  e  poeu  te  set  ben  che  mi  ghe  vuj  ben  a 
l'Ernest;  almen  quell  l'è  on  beli  giovinotto.  L'è 
scior,  l'è  simpatich,  el  gha  tanti  bei  rob  che  me 
pias.  E  perchè  mò  avii  minga  de  vorè  ch'el  sposa? 

Ang.  Sì,  va  ben,  te  ghet  reson  ;  ma  te  set  ch'el 
papà  l'è  on  om  che  bisogna  ciapal  cont  i  bonn- 
bisogna  avegh  pazienza,  cara  la  mia  tosa  e  spetta 
el  moment  bon. 

SCENA  XVII. 
Ernest  e  dette. 


Ern.  e  permesso? 

Mar.  Oh,  sur  Ernest. 

Àng.  Cossa  ghe  ve  in  ment  de  vegnì   clii 
Questa  l'è  on'imprudenza. 

EuN.  Imprudenza  per  cosa?  Mi  vegni  per  parlagli 
a  so  pader,  me  par  che  ghe  sia  nient  de  maa. 

Ang.  Ma  l'è  appunto  quell  che  se  diseva  adess. 
Siccome  me  mari  el  par  ch'el  gabbia  ona  mezza 
intenzion  de  fagli  sposa  la  Manetta  da  on  fioeu 
d'on  so  amis....  Vedarem  come  se  mett  sta  fac- 
cenda. 

Ern.  La  dis  de  vera?  E  lee  l'è  contenta? 

Mar.  No,  no,  sont  propri  minga  contenta,  e  gh'el 
disi  chi  ciar  e  nett  in  faccia  a  la  mamma.  0  ch'el 
sposi  lu,  0  che  me  troo  dente r  in  d'on  poz,  così 
sposaroo  nissun  ! 

Er,n.  Ma  no,  ma  no,  che  la  piangia  minga.  Sperem 
ch'el  so  papà  el  sia  ragionevol. 

Ano.  Brava  cialla,  mettes  a  piang,  insci  s'el  papà 
el  te  ved,  el  se  mctt  in  ment  chissà  cossa  e  va 
giò  la  cà  e  i  tecc. 

Mar.  Sii  vialter  che  me  fa  piangi 

Ern.  Che  la  staga  sicura  che  ona  volta  contenta 
la  soa  mamma,  in  quanto  a  so  pader  ghe  pen- 
saroo  mi.  {voci  interne  di  Liborio  e  Felissino) 

Ang.  Per  caritaa  ch'el  se  sconda  chi  in  gabinett, 
ch'el  se  faga  minga  vede,  [lo  fanno  entrare  nella 
prima  forta  a  sinistra)  Nun  andem  de  chi.  [via 
dalla  seconda  jporta  a  sinistra) 


SCENA  XVIII. 
lil borio  e  Fclissiii. 


LiB.  Qufcll  l'è  vero  Moka. 

Fei,.  Ah  si,  l'è  bon  difatti. 

LiB.  Oh   adess    vem   a  fa   ona   bella   passegiada  e 

poeu  tornom  indree  a  fa  colazion. 
Fel.  Ma  te  m'avevet  minga  dit  che  te  ghet  bisogn 

de  parlam  ? 
LiB.  Adess,  adess,  in  strada,  [via  dalla  seconda  porta) 
Fel.  Allora  andaroo  a  toeu  el  cappell  anca  mi.  [via 

a  destra] 


ilAmii  del  Pay^- 

SCENA  XIX. 
OloTann. 


GiOT.  [con  un  lamlino  in  fasce  avvolto  in  mio  seta 
Chissà  dove  l'è  la  Luisina.  La  baila  l'è  debass 
che  la  spetta  e  voraiia  fa  in  pressa  a  faghel  vede. 
Almen  che  la  poda  fagh  on  basin.  Boja  de  vilan 
come  l'han  fassaa  su  mal!  {depone  il  bambino  sulla 
poltrona  a  dritta  vicino  alla  ^nes tra)  T'han  propi 
ligaa  su  come  on  salam,  vera,  pò  ver  vegin  ?  Pover 
Pinella,  chi  sont  mi  ?  Sont  el  papà,  pover  borloriu- 
Oh,  perdio,  ghè  chi  el  matt.  (vedendo  inoltrarsi 
Felissitio  copre  il  bambino  collo  scialle  e  si  nasconde 
sotto  il  tavolino) 


SCENA  XX. 
Felisgiu  e  dello. 


Fel.  Ghoo  paura  ma  quij  trii  lì  in  andaa  intes  per 
dam  d'intend  di  ciaccer  anca  a  mi,  come  han 

faa  cont  el  pover  Libori.  E  poeu,  se  la  donna  de 
servizi!  l'ha  confessaa  che  la  ciappa  i  danee  dal- 
l'incordador!  Uhm  !  No,  no,  chi  ghè  sott  cantina. 
Ghè  chi  la  miee  de  Libori,  vuj  vede  se  di  volt... 
[si  nasconde  nella  sua  camera] 


SCENA  XXI. 
Angiolina  e  detti,  indi  Ernest. 


Ang.  [si  guarda  attorno,  poi  aprendo  la  prima  porta 
a  sinistra)  Ch'el  vegna  pur  foeura  sur  Ernest,  ch'el 
regna.  [Ernest  esce]  L'è  mei  ch'el  vaga  via  per 
adess,  perchè  se  me  mari  le  ved,  guaj,  va  a  bor- 
dell  tutt  coss. 

Ern.  Mi  me  raccomandi  a  lee. 

Ano.  Ch'el  staga  sicur  che  per  parte  mia  faroo 
tutt  quell  che  podi. 

Ern.  Che  la  cerca  de  falla  minga  piang,  quella  po- 
vera creatura,  se  de  nò  el  so  mari  el  podaria  so- 
spetta.... 

Ang.  Ch'el  lassa  fa  de  mi,  adess  ch'el  vaga.  Ch'el 
torna  chi  doman  vers  mez  dì,  che  me  mari  el  sarà 
foeura  de  casa. 

Ern.  Oh  grazie,  sura  Angiolina,  che  la  me  lassa 
basagh  la  man.  La  pò  minga  immaginas  quanto 
ben  mi  ghe  vuj  a  lee,  quand  pensi  che  l'è  soa 
inader.  Arrivederci, 

Ang,  Arrivederci  doman  al  mez  dì. 

Ern.  Va  benissim,  grazie,  [le  stringe  la  mano  poi  vìa 
dal  fondo) 

Ang.  L'è  propi  on  gioviti  simpatich,  piei  de  edu- 
cazion,  el  me  piasaria  anca  a  mi.  [via  dalla  se 
conia  porla  a  sinistra) 

Fel.  [stravolto)  Ah,  moglie  infame!  Disonore  del  mi 
amico  Liborio!  Adess  capissi  la  storia!  Pover 
Libori,  che  figura  de  asen  che  te  fan  fa  !  [Il  bam- 
bino piange,  Felissino  lo  rinviene  e  lo  scopre).  On 
fioeu  !  Oh,  Dio  !  Ah,  madonna,  adess  capissi  per- 
chè el  ghe  diseva  :  fa  minga  piang  quella  crea- 
tura, se  de  nò  so  mari  el  podaria  sospetta...  Quest 
chi  l'è  fioeu  de  la  sura  Angiolina,  la  vergogna, 
el  disonor  del  me  pover  Libori! 


SCENA  XXIL 
lil  borio  e  detti. 


LiB.  Sont  chi  Felissin,  em  de  andà? 

Fel.  [confuso,  nascondendo  il  bambino)  Andem  pur. 

LiB.  Fem  ona^bella  passegiada.   Andem  a  Loret  a 

bev  el  vin  bianc. 
Fel.  No,  minga  a  Loret. 
J^iB.  Dove  te  voeut  andà  ? 


'«I 

Fel.  [con  tuono  traffico)  A  S.  Caterina!  Tè,  basa  il 

tuo  sangue! 
LiB.  Ma  che  sangue  d'Egitt.  L'è  vinticinqu  ann  che 

ghe  n'hoo  pu  ! 


Fine  dell'atto  secondo. 


ATTO    TERZO 


Sala  come  nei  primi  <lue  atti. 

SCENA  PRIMA. 
liiborlo,  Felissin  e  Giovanu. 


Giov.  Mi  ghe  giuri,  sur  padron ,  che  l'è  propi  me 
floeu.  El  ved  che  ghe  l'ha  ditt  anca  la  baila  che 
gh'era  debass. 

Fel.  Guarda  che  ti  te  parlet  minga  cont  el  Libori, 
te  parlet  minga  cont  on  asen  qualunque.  Vialter 
sii  tucc  d'accord  per  imbindolà  sto  pover  toUa- 
lela  chi. 

LiB.  Grazie  tant. 

Fel.  Insomma,  scusa,  l'è  mei  parlas  ciar.  [a  Gio- 
vami] Guardom  on  poo  in  faccia  a  mi.  El  pò  giura 
che  stoo  lioeu  chi  l'è  propi  so  ! 

Giov.  Sigura  ch'el  giuri,  alter  che  giurai  ! 

LiB.  Te  capisset  no  che  l'ò  so  mari? 

Fel.  Tas  ti,  abbia  pazienza,  lassa  parla  de  mi.  Ti 
te  set  on  pover  disgraziaa.  [a  Giovanti]  Donca  te 
disevet  che  l'è  to  fioeii?  E  ti  te  lasset  attorno  { 
to  floeu  sui  poltronn? 

Giov.  Ma  ecco,  ghe  disaroo.  Siccome  l'è  rivaa  jer 
cont  la  baila  e  voreva  faghel  vede  a  la  Luisina, 
s'era  vegnuu  chi  in  pressa  perchè  sperava  de  tro- 
valla,  e  intanta  che  s'era  adree  per  fassal  su,  hoo 
vist  lu  ch'el  vegneva  e  me  sont  sconduu  sott  al 
tavol.  Insomma  in  poch  parol;  mi  ghe  disi  ch'el 
fioeu  l'è  me,  s'el  voeur  cred  ben,  se  de  nò  mi  soo 
minga  cossa  digh. 

LiB.  Mi  capissi  minga  perchè  te  voeut  no  eh'  el 
sia  so? 

Fel.  Tas  ti,  famm  sto  piasè.  [a  Giovami]  Donca  te 
podet  giura  de  ave  propri  dit  la  veritaa? 

GioT.  Quanti  volt  l'è  che  ghoo  de  giurai? 

Fel.  Intanta  sto  fioeu  di  me  braso  el  va  minga  foeura. 
La  legge  deciderà. 

GiOY.  Ma  che  leg,  che  ìeg\  Hoo  devedenn  ancamò 
adess  ? 


kSCENA  II. 
liUisina  e  detti. 


^ 


Luis.  Oh,  Giovann,  te  set  chi?  Dove  l'è  el  noster 

piscinin? 
GiOY.  Tel  lì,  ghe  l'ha  li  lu. 

Lvis.  {^rendendo  il  bambino)  Cossa  el  ghe  entra  lu? 
Oh  pover  pascianella,  guarda  come  l'è  deventaa 
beli.  Cara  el  me  corin,  Madocina  come  1'  è  beli. 
L'è  roba  de  mangiali,  [lo  bacia] 

Giov.  L'è  persuas  adess?  Chi  In,  se  ghe  s'era  minga 
mi  me  le  portava  a  Santa  Caterina. 

LiB.  No,  no  l'è  staa  un  sbali. 

Giov.  S'el  voeur  che  ghe  faga  vede  la  fed  de  ma- 
trimoni, eccola  chi. 

LiB.  No,  no  vaia  sem  persuas.  Doman  poeu  combi- 
r.arem  per  fatt  vegnì  in  casa  anca  ti,  per  sta  in- 
semma  alla  tua  Luisina.  —  Cossa  t'  en  diset  ti 
Felissin? 

Fel.  La  sta  chi  anca  lee? 

LiB.  Segura,  l'è  per  fai  sta  insemma. 

Fel.  Va  ben,  va  ben,  così  stem  insemma. 

LiB.  Ma  guardee  che  de  floeu  piscinitt  mi  in  casa 
en  viij  minga. 

Luis.  No,  no  che  l'abbia  minga  paura,  sur  padron, 
incoeu  el  torna  via  ancamò  colla  soa  balia.  L'em 
portaa  chi  per  faghel  vede  a  la  soa  sciora  e  alla 
popola.  Grazie  tant,  sur  padron ,  e  conpermess. 
[via  dalla  seconda  porta  a  sinistra) 

Giov.  [per  andarsene)  Conpermess,  sur  padron. 

Fel.  Pst  .pist,  dim  on  poo  ona^  roba,  iin  disparte) 
Scusa  on  moment,  Liborio.  Ti  te  me  dit  prima  che 
quand  te  me  vist  mi  te  set  sconduu  sott  al  ta- 
vol  perchè  te  gh'avevet  paura. 

Giov.  Sissignor,  difatti. 

Fel.  Allora,  se  te  seret  sconduu  sott  al  tavol,  te 
avaree  vist  quand  la  sura  Angiolina  l'è  vegnuda 

foeura  de  quella  stanza  lì  e  l'ha  ciamaa  quel  gio- 
vinott  che  ghera  denter  lì. 

Giov.  Sissignor,  hoo  vist  difatti. 

Fel.  Tee  sentuu  quand  la  gha  ditt:  ch'el  vaga  via 
in  pressa  perchè  guai  se  me  ved  el  mò  mari? 
Parla,  parla,  abbia  minga  paura,  dì  la  veritaa. 

Glov.  [confuso]  Ma  caro  lu ,  in  quel  moment  li  mi 
gh'aveva  tutt'alter  in  ment. 

Fel.  Ma  te  minga  sentuu  quand  la  gha  ditt:  doman 
al  mez  dì  ch'el  vegna  chi  che  me  mari  el  sarà 
foeura  de  casa? 

Giov,  Quel  sì  ho  sentuu. 

Fel.  Quand  el  gha  basaa  la  man? 

Giov.  Sì,  ho  veduu. 

Fel.  Basta,  basta,  tas. 

Giov.  Podi  audà  adess? 

Fel.  No,  speccia  on  moment.  Settes  giò  lì.  [lo  fa 
sedere)  Settet  giò,  Liborio.  Ti  l'è  mei  che  te  va- 
ghet  via  de  sta  casa.  Quest  chi  l'è  minga  on  sit 
che  fa  per  ti.  Ti  bisogna  che  te  se  dividet  de  toa 
miee,  e  pussee  prest  che  te  podet ,  se  te  vcBut 
minga  diventa  ridicol.  Capissi  anca  mi  che  sti 
rob  te  faran  minga  piasè.  Ti  te  set  vece ,  pover 
Libori,  e  già  te  podet  minga  scampa  tant,  e  al- 
men  quij  ultim  poc  ann  cerca  che  abbieu  minga 
de  vess  avvelenaa  dal  disonor  e  da  la  vergogna. 
Mi  te  parli  d'amis,  perchè  vogarla  ^minga  vedet 
ti,  la  toa  tosa,  la  toa  famiglia  insomma,  in  la  mi- 
seria e  la  disperazion.  La  povera  toa  casa,  el  te 
onor,  el  to  decoro,  che  a  sfora ,  quand  te  voeut 
che  te  la  disa,  te  avariet  perduu. 


ATTO   TERZO  75 

LiB.  Oh,  diavoli  Che  panegirich  te  me  fee?  Cossa 
è  success? 

Fbl.  è  success...  E  ti  te  set  mai  accort  de  nient? 

LiB.  De  cosa? 

Fel.  Che  pover  omm ,  che  coeur ,  che  bona  fed  ! 
[fiangé] 

LiB.  Piang  no,  che  te  fet  minga  bel  vede.  Perchè 
te  pianget? 

Fel.  Liborio,  toa  miee  la  te  tradis,  la  fa  l'amor  cont 
on  giovinoti! 

LiB.  Dì  minga  su  di  asnad! 

Fel.  Tas,  lassa  parla.  Ona  mezz'ora  fa,  toa  miee 
l'ha  ciamaa  foeura  un  giovinott  da  quella  stanza 
lì  e  la  gha  dit:  Ch'el  vaga,  ch'el  vaga  in  pressa 
perchè  guai  s'el  me  mari  el  me  ved  ;  —  e  poeu  tanti 
alter  rob  che  hoo  minga  poduu  sentì  polid,  e  la 
gha  dit:  Doman  a  mez  dì  ch'el  vegna  che  me 
mari  l'è  foeura  de  casa.  —  E  poeu  lu  el  g'ha  ciapaa 
la  man  ghe  l'ha  basada  e  l'è  andaa  via.  Mi  s'eri 
lì  in  la  mia  stanza  a  sentì,  e  se  te  me  credet  no 
a  mi,  chi  ghò  de  testimoni  el  Giovann  che  l'era 
sconduu  sott  al  tavol. 

LiB.  Ma  te  set  che  te  me  fet  vegnì  el  sangu  a  la 
testa  !  [a  Giovann]  Dim  on  poo  ,  vuj  ti ,  l' è  vera 
quell  che  l'ha  ditt  lu?  Parla,  parla  in  pressa,  se 
te  voeut  minga  ciapà  on  pugn  sul  eoo.  [irritato] 

Fel.  Adess  ghe  ven  ancamò  el  sangu  a  la  testa,  bi- 
sogna torna  a  ciamà  el  dottor. 

LiB.  Parla  donca,  l'è  vera  o  l'è  minga  vera? 

Giov.  Sissignor,  l'è  vera... 

Lio.  [£Ìi  iìira   la  bocca  prima  che  finisca  la  frase  e  lo 

spiìige  fuori]  Va  via,  va  de  là  e  guarda  ben  a  dì 
ona  parola! 

Giov.  Per  parte  mia  cli'el  staga  sicur. 

LiB.  Infamassa  d'on  Angiolina!  L'ha  propri  de  spec- 
cià  adess  che  l'è  veggia! 

FEL.^Ben  ben,  casciet  no,  pover  Liberi,  cascet  no, 
pover  vece.  Cessa  te  voeut  fagh,  in  rob  che  ca- 
pita. Ciao,  andarem  via  mi  e  ti,  e  farem  vita  in- 
somma. 

LiB.  Voo  all'inferno  puttost  che  sta  ancamò  insemma 
a  quella_donna  li. 

Fel.  No  no,'gminga  all'  inferno,  pover  Liberi,  te  sta- 
ret  col  to  Felissin.  Ti  te  set  staa  semper  tanto 
bon  cont  mi,  ti  te  see  staa  l'amis  del  me  papà, 
ti  te  compagnavet  me  nonno  a  spass,  pover  om 
anca  lu  che  l'era  orb,  e  mi  sont  chi  per  fa  tutt 
quel  che  te  voeut. 

LiB.  Ma  mi  pensi  a  la  mia  tosa.  Povera  Marietta! 
Bell'esempi  che  la  ghe  dà  soa  mader! 

Fel.  Fa  nient,  casciet  no,  la  toa  tosa  la  menarem 
via  cont  nun. 

LiB.  E  subit  anca,  vuj  nanca  sta  chi  pu  on  minut 
in  sta  casa! 

Fbl.  Te  ghet  tutt  i  reson,  andem,  se  tratta  del  to 
onor  1 

LiB.  Te  set  cessa  faroo?  Adess  ciami  mia  tosa  e 
ghe  disi  de  vegnì  insemma  a  fa  ona  passegiada. 
E  prima  de  vedem  ancamò  la  mia  cara  miee,  la 
gh'avarà  de  sospira  on  cicin. 

Fel.  Bravo,  bravo,  scusa  Libori.  [lo  bacia) 

LiB.  [suona  il  campanello) 

SCENA  HI. 
Pasquale  e  delti. 


Pas.  Comandi? 

LiB.  Digli  a  mia  tosa  de  vegnì  subet  sul  moment. 

Pas.  Sissignor.  [via] 

Fel.  Te  set  cossa  ghem  de  fa?  Mi,  magara  per  non 
dà  sospett  andaroo  innanz.  Te  spetti  al  caffè  di 
Crositt.  Te  vegnet  lì  insemma  a  la  Marietta,  vem 
via  e  buona  notte. 


SCENA  IV. 
Pasquale  e  detti. 


Pas.  La  ven  subit. 

Fbl.  Toeu  su  la  mia  ombrella,  i  me  valis  li  in  la 
mia  stanza  e  porti  chi. 

Pas.  [via] 

Fel.  L'è  mei  che  vaga  mi,  perchè  se  toa  miee  la 
vegnes  chi  soo  minga  se  saria  bon  de  tasè.  Mi 
me  senti  ona  roba  ,  veh ,  che  s'  el  fudess  minga 
perchè  certi  volt  convien  usa  prudenza...  A  pen- 
sala che  se  mi  vegneva  minga  in  sta  casa  chissà 
cossa  succedeva  ! 

SCENA  V. 
Pasquale  e  detti. 


Pas.  Ecco  l'ombrella  e  i  valis.  El  comanda  alter? 

Fel.  No,  grazie.  [Pasquile  via]  Sem  intes  ,  nee  Li- 
bori,  te  spetti  in  caffè,  ven  subit,  fam  minga  sta  in 
penser,  inrabisset  no  per  caritaa,  cossa  te  voeut 
fagh,  a  sto  mond  bisogna  semper  saper  affron- 
tare le  sventure.  Ciao,  pover  Libori,  fam  on  alter 
basin.  [via  dal  fondo) 

LiR.  Mi  capissi  no  come  mia  miee  l'abbia  de  fam 
ona  bolgera  de  quella  sort!  'Capissi  no  come  la 
faa  a  trova  ancamò  on  om  de  podè  piasegh.  Bi- 
sogna propri  ch'el  sia  el  vanzausc  de  tutt  i  omen 
de  sto  mond. 


SCENA  VI. 
Ularietta  e  detto. 


Mar.  Cossa  te  voeuret,  papà? 

LiB.  Vestiset  che  andarcm  a  fa  ona  passegiada.  L'ò 

ona  bella  giornada,  l'è  mei  godela. 
Mah.  Propri  incoeu  te  vegnuu  sta  volontaa  ?  Te  me 

menet  mai  a  spass... 

LiB.  L'è  appunto  per  quell  che  vuj  menat  incoeu. 

Mar.  Allora  gh'el  disi  anca  a  la  mamma. 

LiB.  No,  a  la  mamma  digh  nient.  (/or^(?)  La  mamma 

che  la  staga  in  casa  soa,  e  ti  fa  quell  che  te  dis 

to  pader. 


SCENA   VIL 
Angiolina  e  detti. 


Ang.  Te  set  adree  a  vosà  on  cicin? 

LiB.  Se  vosi,  el  soo  mi  perchè  vosi.  Va  de  là  ti.  [a 
Manetta.  Mar  ietta  via  a  sinistra.  Liborio  guarda) 
con  sprezzo  Angiolina,  e  poi)  Signora  moglie  ac- 
rissima,  te  ghet  tanto  coragg  anca  de  domandam 
perchè  vosi?  Dopo  che  ti  te  me  inondaa  la  casa 
de  disonor  e  de  vergogna! 

Ang.  Ma  vuj  te  buj  el  succon? 

LiB,  No,  me  buj  nient,  cara  la  mia  sura  pivellina. 
Che  la  sappia  che  mi  voo  foeura  de  sta  casa  per 
non  mettegh  mai  pu  i  pee.  Portaroo  via  anca  la 
mia  tosa  perchè  l'abbia  minga  de  vess  testimoni 
di  dehtt  che  comett  soa  mader,  E  così  lee  la  se 
trovarà  in  piena  libertaa  de  fa  quel  che  la  vceur 
senza  dà  scandol  ai  alter. 

Ang.  Oh  insomma,  cara  el  me  Liberi,  ti  te  diventet 
matt. 

LiB.  No,  sont  minga  matt.    Sont  pu   el  to  Libori! 

L'è  mort  el  Libori!  {prendendola  per  un  braccio)  Te 
set  cossa  te  set  ti?  [alza  le  mani  minaccioso  ,  poi 
traiL nendosi)  Va  via,  se  de  nò  te  mazzi. 


SCENA.  Vili- 
Mai'lcUa  e  detti. 


Mar.  Cossa  te  ghet,  mamma,  cossa  te  ghet  papà? 
Cossa  è  success? 

Ang.  Cara  ti  scappem  j;i  pressa  che  quell  om  lì 
l'è  de  mett  a  la  Senavra. 

LiB.  No,  te  mandaroo  ti  alla  Senavra  insemma  a 
quell  giovinott  che  gh'era  chi  stamattina,  che  te 
tiraa  foeura  de  quella  stanza  lì  e  che  te  ghe  dit 
de  andà  via  in  pressa  per  non  fass  vede  de  mi, 
e  che  te  ghe  daal'appuntamentperdoman  a  mezdì 
e  ch'el  t'ha  basaa  la  man  quand  l'è  andaa  via! 
Chi  l'era  quell,  chi  l'era! 

Ano.  Ahn,  l'è  el  sur  Ernest! 

LiB.  Di  pur  el  to  moros,  ormai  l'è  roba  che  se  sa. 

Ang.  El  me  moros?  Ah,  ah,  ah,  questa  l'è  bella! 

Mar.  [ridendo)  Oh  pover  papà,  sta  volta  come  te  le 
fada  grossa! 

Ang.  Figuret  che  quell  giovinott  lì,  fina  d'on  mes 
fò  el  m'aveva  pregaa  de  fall  parla  con  ti,  perchè 
el  gha  tutt  i  bon  intenzion  de  sposa  la  Manetta. 

E  siccome  invece  in  sti  dì  te  vedi  insci  tant  scal- 
daa  per  sto  sur  Felissin ,  stamattina  quand  l'è 
vegnuu  chi  per  parlatt  glioo  ditt  difatti  de  andà 
via  perchè  l'era  minga  el  moment  bon. 

LiB.  [sostenuto)  Credi  minga. 

Mar.  Perchè,  papà,  te  voeut,  minga  cred?  Te  voeut 
Dna  proeuva?  El  sur  Ernest  l'è  lì  debass  in  caffè, 
no  ghoo  alter  che  de  fagh  segn  de  vegnì  dessora, 
te  ghe  parlet  e  così  te  saret  persuas. 

LiB.  [ào^o  averle  osservate  attentamente)  (Ma  quell  Fe- 
lissin lì  ne  fa  voeuna  in  fila  all'altra).  Ma  dim  on 
poo,  perchè  el  t'ha  basaa  la  man? 

Ano.  Oh  Dio,  te  set  ben  che  i  giovinetti  ghe  fan 
la  cort  a  la  mamma  per  la  tosa. 

LiB.  E  a  mi  m'  aveven  propri  dit  che  l'era  el  to 
moros. 

Ang.  e  ti  te  de  credei,  o  brutt  cattivon?A  pensa 
che  la  soa  Angiolceu  la  ghe  voeur  insci  tanto  ben, 
e  lu  inveci^la  fa  semper  immatì.  Già,  eia,  Liborio, 
fem  pas,  prima  de  cred  a  quel  che  te  disen,  on'al- 
tra  volta  guarda  cossa  te  fet. 

LiB.  Ben,  ben,  a  mont.  Se  l'è  minga  vera  mei  per 
tucc. 

Ang.  Già  un  bel  basinon,  porconon  d'on  panscietta. 

LiB.  Fa  minga  di  cialad. 


VAmii  del  Papà. 

SCENA  IX. 
lllarietta  e  detti. 


Mar.  Papà  l'è  chi  el  sur  Ernest;  appena  che  g'hoo 
faa  sega  l'è  cors  subit.  [sulla, porta) 

LiB.  Ma  dim  on  poo,  sto  sur  Ernest  chi  l'è? 

Ano.  Oh,  l'è  on  bravissim  giovinott.  El  gha  duu 
negozi  de  oreves,  el  g'ha  on  zio  che  l'è  scior  e 
quand  el  moeur  1'  è  sicur  ch'el  ghe  lassarà  di  bèi 
dance.  E  pceu  cossa  te  voeut  fagh,  a  sta  tosa  el 
ghe  pias,  donca  contentemela  e  1'  è  bell'e  finida. 

LiB.  Ben,  ben,  vedarèm. 

Mar.  Ch'el  resta  servii,  ecco  el  me  papà. 


SCENA  X. 
£i*nesto  e  detti. 


Ern.  Permesso? 

LiB.  Avanti,  avanti,  senza  compliment  ch'el  se  co- 
moda. 

Ern.  Grazie. 

LiB.  Nim  sem  giamo  press'a  poc  el  motiv  che  m'ha 
procuraa  el  piasè  de  fa  la  yoa  conoscenza. 

Ern.  Sont  contentissim  che  le  sappia,  ma  saria 
pussee  content  se  el  m'avess  de  di  adrittura 
de  si. 

LiB.  Ma,  santo  dio,  chi  sui  duu  pee,  adess  come  se 
fa.  El  me  capirà  anca  lu  el  me  car  giovinott,  per 
toeu  miee  prima  bisogna  descor  de  tanti  rob. 

Ern,  Ma  mi  a  dì  la  veritaa  gh'aveva  giamo  parlaa  a 
la  soa  sciora,  e  g'hoo  spiegaa  che  anca  per  la  que- 
stion  de  l'interess,  credi  che  ghe  sia  nient  de 
vegh  paura.  Ecco  quest  1'  è  el  me  bighett  de  vi- 
sita, [consegnandogli  il  proj^rio  biglietto] 

LiB.  Oh,  grazie,  me  rincress  che  ghoo  minga  in  sa- 
coccia  el  me.  El  ved,  el  me  car  giovinott,  el  me 
capirà  anca  lu  che  on  pader  prima  de  dagh  mari 
a  la  soa  tosa  bisogna  ch'ai  guarda  on  poo  cosa  el 
fa.  Del  rest  quand  Ice  l'è  contenta,  per  parte  mia 
g'hoo  nient  in  contrari. 

Mar.  Oh,  così  me  pias,  bravo  papà. 

LiB,  Se  doman  o  dopo,  o  vun  de  sti  dì  el  gh'avarà 
la  compiacenza  de  passa  de  mi,  el  vederà  che  an- 
derem  minga  in  collera. 

Ern.  Mi  el  ringrazi  e  speri  che  s'el  me  farà  stoa 
regali  el  se  troverà  minga  malcontent. 

LiB.  Cribbi  !  E  quell  là?  Se  ghe  rincress  no  eh' el 
vegna  insemma  mi  on  moment  chi  in  caffè  che 
ghè  on  me  amis  ch'el  me  spetta.  Ch'el  se  figura 
lu,  vun  ch'el  s'è  miss  in  ment  che  lu  el  vegniss 
chi  a  fagh  la  cort  a  la  mia  miee. 

Ern.  [ridendo]  Diavoli 

Ang.  Figuremes,  a  mi  che  sont  già  maridada  ! 

LiB.  L'è  minga  perchè  te  siet  maridada,  l'è  perchè 
te  set  vegia. 

Ano.  Imbecille  che  te  set! 

LiB.  Conpermess  che  metti  el  cappell. 

Ern.  Prego,  faccia  pure,  [a  3farieUa)  L'è  contenta? 

Mar.  Tanto,  tanto,  [si  baciano) 

LiB.  [volge/idosi)  Andem  adasi,  ehi  lu,  sur...  me  rac- 
comandi. 

Mar.  Cara  la  mia  mamma,  te  ringrazi,  [ahlracciari' 
dola)  Brava  mamma,  son  propri  contenta. 


SCENA  XI. 
OioTann,  Luislna  e  detti. 


GioY<  Sciori,  el  pisciniu  el  va  via.  Se  vceuren  fagh 

on  basin  V 
Ang.  Si,  cara... 

Mar.  Anca  mi.  Oh,  come  1'  è  beli  ! 
Gio.   Conpermess  el   porti   debass  perchè   ghè   la 

baila  che  le  spetta. 
Luis.  Me  raccomandi  nee,    ouij,   digh  de   vegh  ri- 

guard.  Dagh  i  vint  frane  e  digh    ch'el  mes  che 

ven  me  le  porta  giò  ancamò  de  vede. 
Gior.  Va  ben,  conpermess  sciori,  leverissi.  [via] 
Luis,  [a  Manetta)  La  vcBur  vede  che  bella  ballotta? 

Andem  de  là  a  la  finestra  che  la  vedem. 
Mah.  Sì,  andemm.  [via  a  sinistra) 
Ano.  Cossa  pagaria  anca  mi  a  fa  on  beli  flolin  insci. 

SCENA  XII. 
Pasquale  e  Bettina. 


Pas.  La  capiss  no  che  mi  poss  minga  lassa  passa 
la  gent  senza  annunciai  ? 

Bet.  Fa  nient,  ch'el  me  annuncia  pur  minga,  me 
annonci  de  per  mi.  EI  so  padron  el  me  cognoss 
ben,  e  se  el  me  cognossarà  no  me  faroo  cognoss 
mi. 

Pas.  Ma  ghe  disi  che  l'è  minga  in  casa  el  padron. 

Bet.  Fa  nient  se  el  ghè  minga  el  vegnerà  colla 
fiacca.  Ghe  minga  nanca  la  soa  miee  ? 

Pas.  Quella  sì,  se  la  voeur  parla  con  lee  che  la  se 
setta  giò  on  moment  che  voo  a  clamala,  '^icù] 

Bet.  Figuremes,  se  m'han  de  capita  propri  a  mi, 
bestia  d'on  vece  ballotta.  Alter  che  vegnì  a  dam 
d' intend  taati  stori  e  dim  ch'el  voreva  sposam. 
Te  la  faroo  vede  mi  adess.  [leggenio  la  lettera) 
«  Vado  alla  questura...  »  Te  la  faroo  vede  mi  la 
questura.  Te  faroo  cor  a  sgiaffoni  e  legnad  se 
farà  bisogn.  Oh  adess  ghe  parli  ciar  e  nett  alla 
soa  miee.  0  ghe  je  monda  lee,  o  ghi  mondi  mi. 
Ciappaj  bisogna  che  je  ciappa,  e  de  chi  no'  se 
scappa. 

SCENA  XIII. 
Angiolina,  Pagqnal  e  detta. 


Ang.  L'è  Ice  che  me  cerca? 

Pas.  Sì,  l'è  lì  lee.  (m) 

Bet.  Riverisco.  In  grazia  l'è  le  lee  la  miee  del  sur 
Liborio? 

Ang.  Sissignore. 

Bet.  Lee  la  me  cognoss  no.  Mi  sont  ona  certa  Bet- 
tina Melati  sarta  e  lavorante  in  biancheria.  S'era 
vegnuda  per  pregalla  de  digli  a  so  mari  de  guarda 
cessa  el  fa  d'ora  innanz  a  imbrojà  i  bravi  to- 
sann. 

Ang.  Ma  chi  l'è  che  l'ha  irabrojaa  ? 

Bet.  Mi,  propri  mi,  el  m' ha  imbrojaa.  Minga  che 
mi  me  cascia  per  quell,  perchè  mi  de  omen  ghe 
n'ho  di  mila  senza  quella  sagoma  lì.  Ma  siccome 
vedi  che  l'ha  creduu  de  toeum  in  gir,  insci  sont 
vegnuda  per  digh  che  g'el  se  credess,  di  volt 
mai,  de  passassela  liscia,  el  se  sbaglia.  0  eh'  el 
me  clama  scusa ,  o  che  ghe  sopressi  el  firon  de 
la  schenna. 

Ang.  Ma,  che  la  scusa,  lee  la  parla  de  me  mari? 

Bet.  De  so  mari,  propri  de  quell  beli  tipo  de  so 
mari.  Ghe  voeur  alter,  che  quand  s'  è  ciocc  de 
vegnì  a  fa  di  dichiarazion,  vorè  compagna   a   cà 

per  forza  la  gent.  Dim  che  l'era  giovin,  e  promett 
d3  sposam  de  lì  a  on  mes ... 
Ang.  Eh?  Possibil?  El  me  Libori  fa  de  sti  rob  ? 
Bet.  Propi  el  so  Libori;  ma  siccome  a  menam  per 
el  nas  mi  el  se  sbaglia,  e  sto  animai  dopo  vem 
promiss  ch'el  me  sposava  el  s'  è  lassaa  vede    pu 
né  bianc,  né  negher,  ghoo  manda  ona  bona  let- 
tera almen  per  savè  cosa  l'intendeva    de   fa.   El 
gha  rispost  a  lee?  Istess  a  mi.  E  mi  mandeghen 
on  altra,  e  lu  rispond  minga  nancamò.  Mandegh 
quella  di  tre  e  quella  di  quatter.  Finalment  poeu 
sto  buffon,  tè  chi  cossa  el  s'è  degnaa  de  rispon- 
dem  :  [legge]  «  Io  non  rispondo  a  una  donna  della 
«  vostra  qualità  ;  sono   ammogliato  e  non  venite 
«  in  casa  mia  altrimenti    vado    a    ricorrere    alla 
«  questura.  »  —  Brutto  pajasc,    d' on   pajasc;  el 
sa  minga  che  mi  sont  bonna  de  mangiagh  via  el 
nas.  Se  el    me  avess  scritt,  che  la  scusa  ,  quella 
sera  io  ero  ubbriaco  e  non  sapeva  quello  che  fa- 
cessi, né  mi  dicessi  —  pazienza,  ma  scrivem  sta 
lettera  chi?  Cossi  el  cred  che   sia   mi?   Voeuna 
de  quj  mort  de  fam  che  va  intorno  a  batt  la  fru- 
sta ?  No,  no,  de  chi  no  se  scappa.  0  che  la  sgiaffa 
su  lee,  0  ch'el  sgiaffì  su  mi. 

Ang.  La  gha  reson,  ona  lezion  bisogna  daghela, 
birbon  d'on  impostori  E  '1  gh'aveva  coeur  de  fa 
mostra  de  vess  gelos  !  Brutt  infam  d'on  galeott  ! 
Che  la  lassa  fa  de  mi  che  lee  la  gh'avarà  ona  sod- 
disfazion. 

Bet.  Porco,  se  la  vuj  oaa  soddisfazioni  Vuj  eh'  el 
faga  voeuna  de  quij  figar  che   V  ha    mai   faa   in 


88  l'amis  del  papà 

temp  de  soa  vita,  vuj  strappagh  quij  quatter  pel 
de  ratt  ch'el  g'ha  in  faccia.  E  poeu  se  l'è  minga 
assee,  la  ved  quest  chi?  [leva  un  randello  disotto 
allo  scialle)  Se  la  vceur  piccaghi  lee  ghe  l'impre- 
sti, se  de  nò  ghi  pichi  mi. 

Ang.  No,  cara  la  mia  tosa,   bisogna  minga  fa    di 
piazzad. 

Bet.  Hoo  dit  che  vuj  piccaghi  e  ghi  picchi  come 
l'è  vera  che  ghoo  el  battesim. 


SCENA  XIV. 
liiborlo  e  elette. 


LiB.  [di  dentro)  Pasqual,  Pasqual  ! 

Ang.  L'è  chi  che  la  se  faga  minga  vede,  che  l'ab- 
bia pazienza,  che  la  vaga  denter  in  quella  stanza 
lì.  La  ciamaroo  foeura  mi  quand  el  sarà  el  mo- 
ment. 

Bet.  Va  ben.  Che  la  guarda  che  voo  de  là  per  fagh 
on  piasè  a  lee,  ma  che  la  tegna  ben  a  ment  che 
lu  l'ha  de  ciappaj  su.  A  tutti  i  costi  bisogna  che 
me  sfoga.  0  che  ghi  picchi  a  lu  o  che  ghi  pic- 
chi a  lee. 

Ang.  Oh,  che  diavol  d'ona  tosa!  Che  la  vaga  minga 
insci  in  furia.  Che  la  vaga  deater  e  che  la  lassa 
fa  de  mi.  [Bettina  via) 

SCENA  XV. 

I^iborio,  Ernest,  Felissin  e  Angiolina. 


LiB.  Ecco  che  finalment  s'  è  giustaa  tutt  coss. 

Ano.  [trattenendosi  con  stento]  (Adess  te  la  daroo  mi, 
razza  de  can  !  ) 

Fel.  Che  la  scusa'  sura  Angiolina,  se  mi  hoo  poduu 
dubitaa  della  soa  onestaa;  ma  la  me  capirà,  anca 
lee  che  quand  se  ghe  voeur  ben  a  un  amis...hoo 
sentii  certi  parol...  hoo  veduu  a  fagh  quell  basin 
su  la  man...  so  che  in  giornada  1'  è  tanto  facii  a 
comett  on  sbali  [a  Lihorio  vedendo  che  Angiolina 
non  lo  guarda)  Vuj,  Libori,  guarda  on  poo  la  toa 
miee,  me  par  che  ghe  sia  vegnuu  on  colp. 

LiD.  Oh,  demoni  !  A  drittura  on  colp  !  Cossa  te  ghet, 
Angiolina? 

Ang.  Nient,  nient,  me  doeur  on  poo  la  testa.  (Adess 
el  mandi  dentar,  insci  ghe  je  dà  lee  adrittura)  Fa 
el  piasè  Liborio,  va  on  moment  in  quella  stanza 
lì,  ghe  on  to  amis  ch'el  gha  bisogn  de  parlat 
per  on  affare  de  premura. 

LiB.  Chi  l' è  ? 

Ang.  L'è  on  to'  amis  che  te  cognosset  molto  ben, 
on  certo...  Legnani. 

LiB.  Legnani?  El  cognossi  nò  mi  sto  Legnani. 

Ang.  Va  dent,  va  dent  che  tei  cognossaret.  [lo  spinge 
nella  porta  dov'è  entrata  Bettina) 

SCENA  XVI. 


Marletta  e  detti. 


Mar.  Oh,  sur  Ernest,  come  sont  contenta! 

Ern.  Ghe  assicuri  che  anca  mi  sont  felicissimo. 
{continuano  a  parlare  fra  loro  in  disparte] 

Fel.  (La  me  par  minga  ona  roba  ciara.  On  matri- 
moni così  sui  duu  pee....) 

LiB.  [grida  di  dentro)  Ahi,  ahi,  basta,  basta  !  Cribbi 
che  legnad! 

Tutti,  [meno  Angelina  che  ride]  Cessa  l'è,  cosa  succed? 

Ang.  Nient,  nient,  l'è  adree  a  scherza  cont  el  so 
amis;  quell  matton  d'on  me  mari  ghe  pias  semper 
a  rid.  (Almen  ghe  j'aves  piccaa  propi  stagn  !) 


SCENA  XVII. 
liiborio  e  detti. 


LiD.  [esce  sconvolto  e  pallido  guardando  Angela) 
Ang.  [ironica)  Te  se  sentet  mèi? 
Fel.  Cossa  l'è  staa,  Libori? 
Mar.  Cossa  te  ghet,  papà? 

Ang.  Ve  l'hoo  giamo  dit  —  el  giugava  cont  on  so 

amis,  vera  ti  Libori  ? 
LiB,  Già,  già,  serom  adree  a  rid....  l'è  on  me  amis..- 

giugarem  a  ciappas,...  (El  maal'è  che  j'hoo  ciap- 

paa  doma  mi). 


SCENA  XVIII. 
Bettina  e  detti. 


Bett.  Donca,  signora ,  sem  intes ,  mi  la  saludi ,  el 
me  indiriz  glie  l' ha ,  va  ben  ?  Quand  la  g'ha  de 
bisogn  la  me  manda  a  eiamà  che  mi  sont  sem- 
per  pronta  e  servilla ,  tant  in  giornada ,  come  a 
fattura ,  e  quij  che  se  serv  de  mi  ona  volta ,  se 
serven  anca  la  seconda.  La  saludi  tant.  [a  Zibo- 
rio]  L'  ha  capii  anca  lu,  vera  ? 

LiB,  Oeuh  !  pucciasca,  te  me  ne  minga  daa  assee  ? 

Bett.  Sem  intes,  conpermess,  sciori,  [via] 

Mar.  Vuj,  mamma,  chi  l'è  quella  tosa  lì? 

Ang.  L'è  la  sarta  noeuva  che  vuj  servim. 

Mar.  Come  la  g'ha  tolt  la  misura  al  papà  ? 

Ang.  No,  no,  l'è  perchè  el  gh'aveva  el  sortout  on  poo 
resciaa  e  l'aveva  bisogn  d'ona  sopressada. 

LiB.  [piano  ad  Angiolina)  Tas,  almen  usa  prudenza. 

Ang.  Quisti  in  nient,  in  quij  che  te  ciaparet  su 
stassira  ! 

Ern.  Se  no  me  sbali  me  par  che  el  sur  Libori  sta 
volta  j' abbia  ciappaa  su.  [a  Felissin] 

Fel.  Oh,  diavol  !  De  chi  ? 
Ebn.  Maa,  me  par.... 

Fel.  Adess ,   adess  ghe  ciami  mi  ;  a  mi  el  me  dis 
tutt  coss;  eh'  el  spetta  on  moment. 


SCENA  ULTIMA 
I^nisiiia  e   detti. 


Luis.  La  colazioni  l' è  pronta  ! 

Fel.  Oh  bravi,  farem  colazion  in  compagnia  per 
fagh  onor  ai  spos.  [a  Liborio]  Scusa,  g'hoo  bisogn 
de  dit  ona  parola.  Che  vaghen  pur  innanz  lor 
che  nun  vegnom  subit  (via  tutti  dal  fondo  meno 
Libori  e  Felissin).  Liborio ,  mi  te  parli  de  amis , 
come  credi  de  vess,  amico  di  mio  padre,  che  ac- 
compagnava mio  nonno.... 

LiB.  Quand'  era  cieco,  hoo  già  capii. 

Fel.  Liborio ,  in  nom  de  la  nostra  amicizia ,  scusa 
se  te  foo  ona  domanda.  Dim  la  veritaa ,  ti  te  je 
eiappaa  su  ! 

LiB.  Porco  se  j'hoo  eiappaa  su!  E  come  in  staa 
stagn  ! 

Fel.  De  quella  lì  eh'  ò  andaa  via  ? 

LiB.  Sigura  ! 

Fel.  Ma  chi  l' è  quella  lì  ? 

LiB.  Quella  li  1'  è  quella  tal  Bettina....  quella  che 
t'hoo  dit.... 

Fel.  Oh,  per  Bacco,  l' è  quella  lì  sta  tal  Bettina  ? 

LiB.  Propi  lee  !  E  tutt  in  causa  de  sta  maledetta 
lettera  chi  che  l'ha  ricevuu  [mostrando  la  lettera). 
Me  piasaria  savè  chi  l'è  quel  muso  che  ghe  l'ha 
mandada  ? 

Fel.  [osservando  la  lettera)  Questa  ghe  1'  hoo  man- 
dada  mi. 

LiB.  Coss'è,  te  ghe  le  mandada  ti? 

Fbl,  Segura,  per  non  fat  ave  di  alter  seccadur  a  ti. 

LiB.  Ah,  te  set  staa  ti?  Ma  cara  el  me  car  Felis- 
sin,  scusa  se  t'  el  disi,  te  ciapet  di  gran  gamber  ! 
Disen  che  s'è  perduu  la  razza,  ma  ti  te  ve  a  pe- 
scai anca  dove  gh'in  minga! 

Fel.  Scusa,  mi  hoo  creduu  de  fa  ben. 

LiB.  Grazie  del  ben!  È  mai  nassuu  tanti  guai  in 
cà  mia  come  dopo  che  te  ghe  set  ti.  Lit,  quistion, 
gelosij,  diavol  a  quatter....  per  causa  toa!  Per  dio, 
scusa  se  t' el  disi,  te  set  propi  1'  usell  del  cattiv 
auguri!  [via  dal  fondo) 

Fel.  e  mi  cossa  ghoo  de  fagh.  Certi  volt  se  cred 
de  fa  ben,  invece  se  fa  maa  !  E  mi  ghoo  de  ca- 
sciam  per  quest?  Lor  se  cascien  no,  va  ben? 
Donca  me  casci  minga  nanca  mi! 


FINE. 

liìi  Ona  partida  alla  mura!  coaimedia  in  un  atto 

P.  Bussi. 
105  Lu  el  pò  andà,  commedia  in  un  atto  di  Eden 

^na  a  io  d  '!  '  ~  ^^  ^''''^'  vaudeville  dello  ste 
lUb  A  la  Pretura,  commedia  in  un  atto  di  E  Girn 
lA^  o  —  ^^Jne-'^tron,  follia  dello  stesso. 
iU7  Casa  Cornabo,  commedia  in  2  atti  di  Edon- 
Giraud.  —  La  mamma  la  dorma!  dram 
ino  ^     "^  ""  ^^^^  ^^"o  stesso. 

108  Ona  stoffa  tutta  lana,  commedia  in  3  atti  di 

Duroni, 

109  Ona  perla   commedia  in  2  atti  di  F.  Bussi 

110  La  dtiss  di  asen,  scherzo  comico  con   cori 'di 

m   r-     ■^'!Ì?'^y^'^^-"^^^ssinelli  in  vacanza,  dello  ste^ 

111  Gmgador!!...  comm.   in    un   atto  di  F.  Bussi 

no  T-r,  V   ,^"^,  ^^i'^'^etta,  scherzo  comico  dello  ste^- 

112  Ln  brus  domocratich,   comm.    in   un   atto  di 

i-errayilla.  —  Dopo  el  matrimoni,  eoi 
un  atto  di  G.  Duroni. 

113  L  opera  del  Maester  Pastizza,  vaudeville  in  un  ali 

Musica  di  C.  Oasirag-hi. 

114  La  mia  pipa     bozzetto   popolare  in    due  atti  . 

Bussi  federico.  —  On  avanz  della  Cerna i  ; 
scena  comica  dello  stesso. 
Hi)  L  impe^mataria,  commedia  in  due  atti  'di  Giu- 
seppe Stella.  • 
116  paria,  dramma  in  4  atti  di  G.  Stella 
11/  La  Causa  de  l'.Wocatt  Cardan,  commcu,:, 
atti  di  G.  Stella. 

118  Meneghin  Peccenna  e  l'Esposizion  de  Milan,  uu 
no  T    1  ^^life/^"tastico  di  G.  Duroni  e  G.  Sbódio, 

119  IndnaP||nvers  d'ona  medaja,  commedia  in  di 

atti  m  G.  Duroni. 

120  El  Lunedì,  commedia  in  due  atti  di  E.  Gira 

—  I  Arhi    I  Mali   auguri,   commedia  in 
atto  dello  stesso. 

121  L'Amis  dei  Papà,  commedia  in  tre  atti  'ranpr« 

presentata  in  napoletano  per  cura  di  K  Sca 
petta,   ridotta  per  le  scene   milan 
l'erravilla. 

.SV  spediscono  franchi  di  porto,  dietro  V imporlo  in  ^H 
^l'-Jcritesmi  35  al  fascicolo  ~  Si  raccomaXK 
^altezza  e  la  chiarezza  neW  i.idirizzo. 

